Ur sizhun, un istor : sizhun 5 - TÉBÉO - 2017 - Base documentaire - Cinémathèque de Bretagne - Gwarez Filmoù - Brittany Film Archives\nEn e yenañ e oa ar goañv d'ar mare-se, kriz ha didruez gant ar re n'o devez tamm goudor ebet. Mervel a ra degadoù a dud gant ar riv d'ar poent-se.\nKlevet eo ar galv : donezonoù ha profoù liesseurt a vez graet e pep korn ar vro.\nE Roazhon e oa bet krouet e 1936 ar greizenn gentañ evit reiñ bod d'an dud dilojeiz, Oaled Sant-Benead Labre, gant Yves Desbois. Rener karr-di ar gazetenn l'Ouest-Eclair e oa, ha tapet en doa ar pleg skarzhañ an dud a glaske bod e kirri-samm ar gazetenn gant sailhadoù leun a zour betek ma kontas unan anezho taerder an noz hag ar yenijenn...\nUn nebeud devezhioù goude ar Galv, d'ar 24 a viz C'hwevrer 1954, e teuas an Abad Pierre da Roazhon da gejañ ouzh tud an Oaled, ar re zilojeiz koulz hag an dud a youl-vat, ha da zegas spi da bep hini anezho.\nFilmoùigoù Yves Desbois, e-giz hemañ, a veze skignet e Breizh hag an arc'hant rastellet a servije da arc'hantaouiñ an Oaled.


Kaozeal:Mickey Mouse - Wikipedia\nForzh pe soñj o defe an dud diwar-benn Mickey ne gavan ket neptu ar frazenn : "Hiziv e vez roet dilhad gant penn Mickey da vugale Irak gant o mignoned amerikan." Goapaus eo kentoc'h.--Ex-Smith 11 C'hwe 2009 da 22:32 (UTC)\nha gwir eo? Neal (Kaozeal) 12 C'hwe 2009 da 07:17 (UTC)\nJust a-walc'h : ne soñj ket din ez afe kalz amerikaned da Iran. Kinnig a rafen a-walc'h tennañ ar frazenn-se. Mat e vefe kaout ali tud all. --Ex-Smith 12 C'hwe 2009 da 09:14 (UTC)\nN'haller ket goulenn digant an hini en deus lakaet ar frazenn a belec'h e teu e geloù?Bianchi-Bihan 12 C'hwe 2009 da 10:44 (UTC)\nMar fell dezhañ e c'hello respont amañ evel an holl re implijerion/ezed all. N'eo ket un afer personel, met un afer danvez. Iran pe Irak n'em eus gallet kavout tamm keloù ebet a dennfe d'ar "fed"-mañ. Ha kargañ a rafe e gwirionez soudarded SUA gant seurt traoù p'ac'h eont da aloubiñ broioù estren? Ha gant ma vije bet graet gant un den pe un toullad anezhe, ne dalv ket dre ret kement-mañ koulz ha ma vije rote war-eeun gant "o mignoned (piv?) amerikan". a-du gant Ex-Smith war ar c'hraf-mañ. Neal (Kaozeal) 12 C'hwe 2009 da 11:31 (UTC)\n4 Klask neptuekaat\nN'eus nemet klask ober "neptuoc'h" gant an danvez lakaet a-us. Bianchi-Bihan 12 C'hwe 2009 da 12:21 (UTC)\nMickey Mouse a-du gant Hamas: http://www.youtube.com/watch?v=gi-c6lbFGC4. Bianchi-Bihan 12 C'hwe 2009 da 12:28 (UTC)\nKavet?[kemmañ ar vammenn]\nDegas a ran da soñj adarre pehini eo ar frazenn resis e korf an destenn emeur o kaozeal diwar e benn:\n"Hiziv e vez roet dilhad gant penn Mickey da vugale Irak gant o mignoned amerikan."\nHa peseurt liamm e vije neuze etre Irak ha Hamas? Ha mignoned amerikan eo Hamas? Luzietoc'h-luzietañ e welan an traoù... Neal (Kaozeal) 12 C'hwe 2009 da 12:53 (UTC)\nKlask neptuekaat[kemmañ ar vammenn]\nA-du e vefen evit menegiñ ar fed ma vo savet un Disney Park e Bagdad, met ne welan ket tre perak e tenn war-eeun da vMickey-Mouse ha da eil e vefe mat ivez neuze menegiñ e pe lec'hioù all e c'heller kavout un Disney Park a seurt-se. Neal (Kaozeal) 12 C'hwe 2009 da 12:55 (UTC)\nAdtapet diwar « https://br.wikipedia.org/w/index.php?title=Kaozeal:Mickey_Mouse&oldid=451044 »\nKemmoù diwezhañ degaset d'ar bajenn-mañ d'an 12 C'hwe 2009, da 12:55.


Kaozeal:Anv-badez - Wikipedia\nGoullo eo ar rummad "anvioù-badez" betek-hen. Ma vefe ledanaet dindan an titl "kentanvioù" e c'hellfer renabliñ ennañ ivez anvioù muzulmat, yuzevek ha nann-kristen all - iskis e vefe d'am soñj rummata "Ubayd-Allah", "Ravi", "Mordec'hai" dindan an titl "anvioù-badez". feukus zoken. --Neal (Kaozeal) 27 Mez 2007 da 17:37 (UTC)[respont]\nmarteze evefe resisaat ar frazenn-mañ: "An anv-badez zo un anv a zeu a-raok an anv familh" rak daoust ha m'eo gwir evit Breizh ha meur a lec'h all, n'eo ket ken gwir all evit lec'hioù all evel Sina (ma vez implijet gwir anvioù-badez gant ar gristenion ivez a-wezhoù) met ivez en Hungaria. --Neal (Kaozeal) 27 Mez 2007 da 17:40 (UTC)[respont]\nEvel evit dimezell,merc'h, ha traoù all, e ranko ar brezhoneg plegañ d'an ideologiezh. Ur stourm dizehan ha skuizhus.\nUn diskoulm a oa: Ma n'eo ket mat anvioù-badez, krouiñ ur rummad all evit anvioù all, bodet holl en ur rumm meur anvioù. Nann! ret eo kinnig distruj. Evel atav. Un dro-spered an hini eo. Bianchi-Bihan 27 Mez 2007 da 17:48 (UTC)[respont]\nn'eo ket bet distrujet na kinniget netra - n'eus ket eus ar rummad "anvioù-badez". n'eo ket bet krouet zoken.\nGaou: ar rummad zo bet krouet, hag ar pennad anv-badez lakaet ganin e-barzh hiriv, ha se zo kaoz e teuez da glask rev adarre.\nUr wezh all e teu sklaer war wel ar fed ma ne gomprenez re vat penaos ec'h an en-dro ar wikipedia. N'eus bet krouet rummad ebet gantañ da ditl "anvioù-badez" - n'eus bet savet ganit nemet liammoù davet ar rummadoù goullo-se. N'eus ket anezhe ha neuze h'hallont ket bezañ distrujet. --Neal (Kaozeal) 28 Mez 2007 da 18:10 (UTC)[respont]\nideologiezh eo ar gristeniezh -\nEvel ar vaksouriezh.\nevel-just. ne lâran ket ar c'hront, met pelec'h emañ roudoù ar varskouriezh, pe c'hoazh un ideologiezh all, en termenoù "anv-bihan" (implijet gant Bremañ, Termet ha Favereau), "raganv" (implijet stnk gant Diwan) pe "kentanv" (meneget er penn-kentañ e korf ar pennad-mañ gant Bernez Bernioù...)?\n--Neal (Kaozeal) 28 Mez 2007 da 18:10 (UTC)[respont]\nha perak e rankfe plegañ d'an ideologiezh-se war digarez eo hounnezh an hini bouezusañ (gwezhall? nebeutoc'h-nbeutañ?) e Breizh kentoc'h evit implijout termenoù neptu.\nMa fell dit sevel ur pennad war "termenoù neptu" (sic), gra. En un holloueziadur e saver pennadoù neptu diwar-benn traoù ha n'int ket neptu.\nEvel-just, met n'eo ket ur rummad ur pennad. Amañ e oa koaz eus ar rummad. Kudenn ebet ivez gant ar pennad "anv-badez". Ur gudenn eo evidon avat renkañ kentanvioù/anvioù-bihan n'oint ket kristen en ur rummad gantañ da ditl "anvioù-badez" keit ha me vefe kalz aesoc'h ober gant ur rummad gantañ da ditl "anvioù-bihan" lakaomp, ennañ isrummadoù.\nN'eo ket an neptuegezh un ideologiezh gwashoc'h evit ar re all. Piv eo ar Bernez-Bernioù-se bet savet ar pennad-mañ gantañ? rak gantañ an hini eo ma oa bet boulc'het ar pennad-mañ ha gntañ an hini ma oa bet lâret eo hennezh un termen liammet ouzh ar gristeniezh.\nHa n'eo ket gwir? Hag abalamour da se e vije ret distruj ar pennad?\nHa pelec'h ec'h eus lennet em boa kinniget en un tu bennak "distrujañ" ar pennad-mañ? e neplec'h. Ur pennad talvoudus eo seul wezh ma tenn d'an anvioù-badez en un doare strizh kentoc'h evit d'an anvioù-bihan en un doare ledan hep derc'hel kont eus ar fed ma c'hellont bezañ anvioù-badez pe get. --Neal (Kaozeal) 28 Mez 2007 da 18:10 (UTC)[respont]\nEr geriadurioù e kaver stummoù all (n'int ket bet ijinet ganin) "anv-bihan" ha testeniet stank (abaoe d'an nevbeutañ 15 vloaz e Diwan) ar stumm "raganv" hag ivez "kentanv". Ha perak chom hep ober gant an tremenoù-se war-digarez eo ideologeloc'h suert tremenoù neptuek ha ledanoc'h o zachenn-implij evit gerioù strishoc'h pe d'an nebeutañ kizidikoc'h? --Neal (Kaozeal) 27 Mez 2007 da 18:27 (UTC)[respont]\nSav pennadoù diwar-benn da d-"termenoù neptu" (termenoù termenet o neptuegezh ganit evel-just), ha ro peoc'h d'ar re a fell dezho labourat, ma'z out gouest. Bianchi-Bihan 27 Mez 2007 da 20:45 (UTC)[respont]\nsevel a rin ar pennadoù a fell din evel ma ra an holl re all. evel implijet boutin e roin ma lai personel war kement pennad a fell din ivez, dres evel ma rez-te hag evel ma c'hell ober an holl re all. Aesoc'h e vefe leuskel ac'hanonc'h da labourat e peoc'h ma vefe doujet un tammig muioc'h ouzh reolennoù diazez mont-en-dro ar raktres-mañ.\nKloz ar gaozeadenn-mañ ganin war an dachenn-mañ. --Neal (Kaozeal) 28 Mez 2007 da 18:10 (UTC)[respont]\nMe ivez ne gomprenan ket perak e vo posubl kendalc'h gant anv-badez a ne c'hell ket glotañ gant an tri-c'hard eus an dud ha n'int ket bet badezet. Evidon-me eo anv-bihan ar ger etrebroadel (evit tennañ kont eus an anvioù sinaek hag all) da vezañ lakaet evel talbenn ar pennad kentañ. Chañchet e vo dindan un nebeud bloavezhioù, a-dra sur.<br< Anv-badez a vije da virout evit deskrivañ ar c'hustum kristen rik. --Ch. Rogel 23 Her 2007 da 22:14 (UTC)[respont]\nNe lavaran pater ebet ha kouslkoude e lavaran eo gwir bater pezh a lavar hemañ pe henhont. Hag evel ma zud, ha n'int ket bet e Diwan muioc'h evidon, e lavaran anv-badez eus anvioù-tud a zo bet roet er vadiziant, goude ma n'ouzomp ket pe ez int badezet pe n'int ket. Bianchi-Bihan 23 Her 2007 da 22:28 (UTC)[respont]\nAdtapet diwar « https://br.wikipedia.org/w/index.php?title=Kaozeal:Anv-badez&oldid=243225 »\nKemmoù diwezhañ degaset d'ar bajenn-mañ d'an 23 Her 2007, da 22:28.


Aber Aon, war zouar, war vor hag en oabl ! - Site officiel du Parc naturel régional d’Armorique\nSteuñvenn an dremvroioù\nAccueilWar-du ar ParkChom ha beveziñ produioù ar vroKinnigoù evit tañva ar vroAber Aon, war zouar, war vor hag en oabl !\nAber Aon, war zouar, war vor hag en oabl !\nC’ hoant ho peus da aveliñ ho penn pe da gaout ar seizh avel en ho penn ?\nDilezit ho karr ha kemerit an tren tizh bras evit dont betek tiriad park natur rannvroel. Ur wech en em gavet e Kastellin e vo kroget ho tro evit tañva ar gladoù naturel ha sevenadurel dreistordinal a zo a hed ar ganol etre an Naoned ha Brest.\nAr stêr Aon a zo un hent etre an Argoad hag an Arvor. Ar bigi o tont deus kreiz Breizh war ar ganol o kas deus an Naoned betek Brest a dremene war ar stêr Aon evit tapout morlenn Brest, brudet evit bezañ, hervez martoloded an arme-vor, unan deus ar re vravañ er bed.\nDevezh kentañ : degemer e Park natur rannvroel !\nSkipailh tud ar c’hamping Ti Provost a zegemer ac’hanoc’h, ur wech diskennet deus ho tren evit ho kas betek ho ti-koad war bouez 3 km.\nAn dachenn-gampiñ-mañ, dindan merk “Talvoudoù Park natur rannvroel” en deus ar gwel ledan war aber Aon. Ur wech en em gavet e vo degaset deoc’h ho peloioù gant ar gevredigezh Dizale. “Marchosioù Penn an ale” a zo tost a-walc’h, a ginnig ur bourmenadenn 2 eur war varc’h. Diouzh noz e vo ret deoc’h dibab etre mont da brenañ peadra en ispisiri da fardañ koan en ho ti-koad pe mont d’ur preti bennak e kêr.\nEil devezh : un tañva d' ar volc'haskell\nEmgav a zo e lein Menez-C’homm da 8 eur 30.Da gentañ e vo diskouezet deoc’h penaos ober gant an dafar. An nijadennoù kentañ a vez a-wechoù e fin a abardaez. Ma vez an amzer war he zu, e vez klasket ober nijadennouigoù an devezh kentañ. Tridal ha daskrenañ a reot en ur sellet ouzh ar gwelioù kaer-meurbed war ragenez Kraozon ha bae Douarnenez.\nTrede devezh :War ar ganol gant ur kaiak\nDiouzh ar mintin, e kinnigomp deoc’h diskenn gant ho pelo war-du Kastellin evit mont a-hed ar ganol e kêr adalek a ti-gar kozh. Ar bourmenadenn a dremen war un hent roman ha war hent an halaj evit ho kas betek kreiz-kêr Kastellin. Goude ho troiad war droad hag ho nijadenn, eo poent bremañ mont da roeñvañ war ar ganol gant ho kaiak. Adkavit ar gevredigezh Dizolo evit pignat ‘barzh ho kaiak.\nMunudoù ha prizioù\nKinnig chommadenn 3 devezh / 2 nozvezh\nTu ‘zo deoc’h dibab hentadoù ambrouget gant un heñcher (kevredigezh Dizolo)\nEtre Ebrel hag Here hervez an implij-amzer ha doareoù an amzer (bolc’haskell )\nAdalek 279 €\nDre ar munudoù, ar prizioù dre zen\nVol libre Menez Hom : deskiñ kregiñ gant bolc’haskell : 100€\nAssociation Dizolo – feurmiñ belo/kaiak, kas, prestiñ, kemer en-dro : : 85 € (adalek 3 den). Hentadoù da zibab kinniget gant un heñcher\nTachenn gampiñ gwel meur Ty Provost : etre 59 ha 79€ an ti-koad (betek 5 den) hervez mare ar bloaz\nMarchosioù Penn an ale/ Les Ecuries de Pennalé : pourmennadenn 2 eur war varc’h : 35€


Kirke - Wikipedia\nKirke o kinnig ur banne da Odysseüs, gant John William Waterhouse.\nTilla Durieux evel Kirke,\nlivadur gant Franz von Stuck.\nUn hudourez c'halloudus e oa Kirke (Κίρκη / Kírkê e gregach). Merc'h e oa da Helios, an Heol, ha d'an Okeanidenn Perseis. C'hoar e oa da Aietes ha da b-Pasifae, ha moereb eta da v-Medeia, un hudourez veur all.\nEn Odysseia Homeros evel e Theogonia Hesiodos en he c'hinniger evel un doueez, hag e De natura deis Cicero memes tra.\n2 Displegadur ha martezeadenn\nKaoz anezhi zo e kan X an Odysseia : o chom e oa en enez Aiaia, en ur palez e-kreiz un digoadenn, e-touez bleizi ha leoned hag a oa tud troet e loened. Eno e tegemeras Iason ha Medeia, nizez dezhi (merc'h da Aietes), goude muntr Absyrtos.\nHervez ar barzh Dionysos Miletos e oa Kirke merc'h da Aietes hag Hekate, doueez an hudouriezh. Dimezet e vije da roue ar Sarmated, a voe kontammet ganti.\nKalz a vugale he dije bet digant doueed a bep seurt. Hervez al levr Dionysiaka, gant Nonnos Panopolis, e oa mamm da Faunos (Faunus ar Romaned) a oa Poseidon e dad.\nDisplegadur ha martezeadenn[kemmañ | kemmañ ar vammenn]\nTreuz-erc'h, marteze ar moly.\nIstorourien zo a soñj gante ec'h eo ur skeudenn an troadur e moc'h, pa oa kontammadur antikolinergik.\nAn azonoù eo : koll an eñvor ha gweledigezhioù.\nDeskrivadur ar moly a glot gant an treuz-erc'h, ur vleunienn ag ar vro. Diwarni e teu metabolitoù a ya a-enep al louzoù enepkolinergik.\n↑ Homer's moly identified as Galanthus nivalis L.: physiologic antidote to stramonium poisoning.\nAdtapet diwar « https://br.wikipedia.org/w/index.php?title=Kirke&oldid=1945763 »


Pontekroaz - Wikipedia\nKêr ar Pont\n1 570 ann. (2018)\n48° 02′ 35″ Norzh\n4° 29′ 17″ Kornôg / 48.043, -4.488\nPontekroaz (distagadur: [põnˈtekwras]) a zo ur gumun lec'hiet e Kerne-Izel, e kanton Douarnenez, e Bro ar C'hab e kornôg Breizh.\nHeñvel a-walc'h eo lec'hiad Pontekroaz ouzh hini Kemper p'emañ an div gêr en un uhelgompezenn a-us d'ur stêr (a-us div stêr e Kemper) o redek eus ar C'hornôg hag e traoñ dezho e ra ar stêr bennañ un droenn a-serzh evit diskenn d'ar mor.\nE genoù stêr Waien, 6 km pelloc'h e kaver ur porzh hag a zo Gwaien e anv ivez hag ur porzh all, a-dal da Waien, Poulwazeg e anv (e kumun Ploeneg).\nA-gozh ez ae ar bigi-samm a-hed an aber betek Pontekroaz e-lec'h ma kave ur pont e fin dourioù dous ar stêr. Diborzhiañ a rae Pontekroaz produioù labour-douar (edoù, legumaj) hag enporzhiañ a rae gwin eus Bourdel ha holen Breizh.\nKanienn ar Stêr-Waien a ya a-hed un ugentad a gilometradoù war un ahel eus he mammennn e Pennwaien e Ploneiz betek ar gammdro war-zu ar Su, met div stêr all a gaver en ur foz tektonek er c'hornôg en ur vont betek Bae an Anaon etre Beg ar Vann en Norzh ha Beg ar Raz er Su.\nErwan Vallerie ː Pontecrois, 1306; Pontem Crucis, 1309; Ponte Croes, 1385; Pontecroix, Pontcroix, 1410; Pontecroix, 1419, 1533; Treffve Roscudon, Pontecroix, 1535; Rosgudon, 1536; Pontecroix, Pontcroix, 1578\nAr Bonterien pe "tud ar Pont" a vez graet eus an annezidi. Stumm hir hag anv ofisiel brezhonek: Pontekroaz; anv war ar pemdez: ar Pont.\nNotenn: "kudennet" eo bet al leon e 1406.\nEvel testeni eus ar sevenadur galian-roman ez eus bet kavet ur villa bras a-walc'h e Kervenenneg gant ur c'hibelldi prevez (eno ez eus bet kavet marelladurioù). Un hent roman a ya d'ober harz Pontekroaz en Norzh war an uhelgompezenn hag ez ae an hent-se eus Kemper betek Beg ar Raz.\nEr Grennamzer ne oa ket ur barrez eus Pontekroaz hag e oa ar gêriadenn un drev stag ouzh parrez Beuzeg-ar-C'hab.\nN'eus roud ebet eus an difennoù a oa bet savet e deroù ar Grennamzer, met graet e veze Tour ar C'hastell eus un nebeud straedoù e kreiz-kêr. Ul lec'h strategel eo bet Pontekroaz en amzerioù kozh p'edo etre ar Vro-Vigoudenn hag ar C'hab a-raok ma oa bet savet ur pont e 1933 e Gwaien.\nSez ur senesaliezh ha lec'h foarioù bras, kozh ha brudet-tre eo bet Pontekroaz ken e oa staliet sez ar galloud ha meur a embregerezh-kenwerzh.\nEr XVvet kantved ez eo ar familh Rozmadeg eus Terrug a ya da c'hounit an dreistrenk hag a vo anvet d'ar c'hargoù uhelañ: un eskob hag un den a fiziañs e-kichen ar Roue-Dug e penn ar XVIvet kantved.\nEr XVIIvet kantved e voe staliet e Pontekroaz sez isdileuridigezh ar Roue, met er mare-se e teu kêrig Gwaien, e genoù ar richer, da vezañ ur porzh kevezer evit ar c'henwerzh.\nGant al lezenn eus ar 26 a viz C'hwevrer 1790 e voe lakaet Pontekroaz da benn ur bann;\nDekred ar 26 a viz Du 1790 war al le ret: e penn-kentañ 1791 e voe graet al le ouzh ar Roue, ar vro hag al lezennoù gant Billon, person, Quillivic, kure, ha Duverger, aluzener an ursulinezed; nac'het e voe gant Plohinec, kure.\nE 1823 e voe krouet ar c'hloerdi bihan e skeud an iliz hag adsavet e oa bet goude 20 vloaz gant adeiladour an eskob, Joseph Bigot. Hemañ en doa miret en e soñj pegen brav e oa an tour mistr pa voe karget da sevel tourioù nevez iliz-veur Gemper war-dro 1850.\nE dibenn an XIXvet kantved e oa bet savet ur c'hae nevez pa greske ar gounezerezh gant muioc'h-muiañ a broduioù da ezporzhiañ.\nEvel meur a annezer eus kêrioù Breizh e savas ar Bonterien a-du gant an Dispac'h gall hag e-pad an IIIe Republik e voe trec'h ar Strollad Radikal-Sokialour er maerdi.\nE savadurioù ar c'hloerdi e oa bet staliet ur skolaj-lise prevez dindan baeroniezh sant Visant serret hiziv (ar skolaj a zo bet dilec'hiet da skol gatolik Itron Varia Roskudon). Ennañ e oa bet lojet lod eus an archerien vobil kaset da Blougoñ e 1980.\nUl lec'h evit stalioù ar c'henwerzh dre vras eo kêr ar Pont hag e teu d'en em staliañ enno muioc'h-muiañ a dud a justis (notered, urcherien), a varc'hadourien, a artizaned. Kavet e veze ivez letioù pa greskas an touristerezh hag e dibenn ar c'hantved e oa bet savet gant ar C'huzul-departamant ul linenn hent-houarn gant roudenn strizh hag a yae eus Douarnenez da Waien hag ivez ul linenn hent-houarn hag a yae eus Pontekroaz da Bont-'n-Abad (graet a veze an treñ youtar eus al linenn-se dizimplijet e 1946).\nEn XXvet kantved eo disgresket saviad armerzhel kêr hag he foblañs da-heul (goude 1950). Kollet he deus he roll kenwerzhel uhel pa veze aesoc'h-aesañ mont-ha-dont gant ar c'hirri-tan ha pa oa bet savet e 1933 ar pont etre Ploeneg ha Gwaien.\nen Emgann Rossignol : Noël Bonizec, ganet e 1885 er Pont;\nEil brezel-bed: d'ar 21 a viz Ebrel 1944 e teu an Alamaned da glask war-lerc'h "spontourion", d.l.e. tud ar Rezistañs.\nStourm a-enep ur greizenn nukleel e Plougoñ: d'ar 15 a viz Meurzh 1980 e voe emgannoù e kêr etre an archerion vobil distroet eus Plougoñ hag ar vanifesterien.\nIliz Itron Varia Roskudon, XIIvet-XVvet kantved, roman ha gotek;\nChapel Sant-Visant, gotek nevez, XXvet kantved;\nTi ar Markiz, XVvet kantved ha meur a di kozh e kreiz-kêr;\nFeunteun Itron Varia Roskudon.\nUr skol Diwan zo bet digoret e 2015 hag en distro-skol 2017 e oa 25 skoliad enskrivet eno (14,5% eus skolidi ar gumun evit a sell ouzh ar c'hentañ derez).\nE distro-skol 2020 e oa 47 skoliad enskrivet er skol Diwan (25,4% eus skolidi ar gumun evit a sell ouzh ar c'hentañ derez).\nVotet e oa bet live 2 ar garta Ya d'ar brezhoneg gant Kuzul-kêr Pontekroaz d'an 31 a viz Genver 2016.\nPontekroaz a oa penn kanton betek 2015.\n1924 : Roje Gargadenneg, skrivagner brezhonek ha gallek\n1951 : Jean-Yves Lagadeg, geriadurour ha yezhoniour brezhonek.\n2005 : Roje Gargadenneg, skrivagner brezhonek ha gallek\nsenesal Pontekroaz e 1721, maer Kemper ha kannad ouzh ar Breujoù e 1738.\nKernev-Veur Lanngostentin 1990\n(br) Pontekroaz war lec'hienn Geobreizh\nRoje Gargadenneg, "Gerioù ha troioù-lavar dastumet e Pontekroaz", Hor Yezh (div levrenn), 1986 (niv. 167/168, niv.169).\n↑ Nouvel atlas linguistique de la Basse-Bretagne, 2001, kartenn 006\n↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajennoù 48 ha 49.\n↑ Deizlevr an Oberleutnant Werner Simon\nAdtapet diwar « https://br.wikipedia.org/w/index.php?title=Pontekroaz&oldid=1895596 »\nDernière modification le 18 C'hwe 2021, à 16:29\nKemmoù diwezhañ degaset d'ar bajenn-mañ d'an 18 C'hwe 2021, da 16:29.


Journal de Renaud Camus, mardi 8 décembre 2020\ncréée le mercredi 9 décembre 2020, 14 h 14\nmodifiée le mercredi 9 décembre 2020, 14 h 20Plieux, mardi 8 décembre 2020, minuit vingt. Je n’ai pas des rapports faciles avec Causeur, décidément, ni avec sa redoutable patronne, Élisabeth Lévy, ~~~~~ ~~~~ ~~~~ ~~~~~~~~~~ ~~~~~~~~~~~~~ ~~~~~~~ ~~~~~ ~~ ~~~~~ ~~~~~~~~~~, ~~~ ~~~~~ ~~~~~~ ~~~~~~~~~~~~~, superficiellement. L’entretien que ~~’~~~ ~~~~~~ ~~~ ~~~~~~~~ ~~~~~~~~~ ~~ ~~’~~~ ~~~ ~~~~ ~~~~~~~~~~~~~ ~~~ ~~~~ ~~~~~~~~~ ~~~~, ~~~~~~~~~~~~~~ — ~~~~~ ~~~ ~~~~~~~ passe-plats. ~~’~~~ ~~~~ ~~’~~~~~~ ~~~~ ~~’~~~~~~~~ ~~~~ ~~~~~~~~~, qui étaient passe-plats, ~~~ ~~~ ~~~ ~~~~~~~ ~~~~ ~~~~~ ~~~ ~~~~~ ~~’~~~~~~~~~~ ~~~ ~~~~~~~~~, ~~~’~~~ ~~~ ~~’~~ ~~~~~~~ ~~~~~~~~. ~~~~~ ~~~ ~~~~~~~~~~ ~~~~~ ~~~ ~~~~~~ ~~~~ ~~~ ~~~~~ ~~~~ ~~~~~~~~~~, que Mlle Lévy ~~~~~ passe-plats : ~~~~ ~~~~~~~~~~ ~~~ ~~~~ ~~~~~~~~~~~~, ~~~’~~~~~ ~~ ~~~~~~~ ~~~~~ ~~~~~~~~~~~ ~~~~~ ~~~~ ~~~~~~~~~, ~~~ ~~~~~~~ ~~~ ~~~~~~~~ ~~~~~ ~~~’~~~ ~~’~~~~~~~~ ~~ ~~~~. ~~~ ~~~~ ~~~~~~~~~~ de ce jeune ~~~~~~ (~~~ ~~~~~~~~ ~~~~ ~~’~~~~ ~~~ ~~~~~~ ~~~~~~) ~~~~~~~~ ~~~~~-~~~~~ passe-plats ~~~ ~~~~~~, ~~’~~~~-~~-~~~~~ ~~~~~~~~~~~~ ~~~~~~~~~~~~~~, ~~~ ~~~~~~~~, ~~~~ ~~~~~ ~~~ ~~~ ~~~~~~~~~~~ ~~~ ~~~~~~~, ~~~ ~~~ me mettant pas ~~~~~~~~~~~~~ ~~~ ~~~~~~~~~~~, ~~~ ~~~~~-~~~~~ ~~~~~ ~~~~~~~~~~~ ~~~~~~~~~~~~ ~~~~ ~~~~~~~~~, ~~~ ~~~ ~~~~ ~~~~~~~~~~~~~~ ~~~~ ~~~~~ ~~~~~~ ~~~ ~~~~~~~~~~, ~~~ ~~~ ~~~~~ ; ~~~~~ ~~~~~~ ~~~ ~~~~~ celles qu’on m’a ~~~~~~~, ~~~ ~~~ ~~~~~ ~~~~ ~~~~~ ~~~~ ~~~~~~~~~, ~~~ ~~~ ~~~~ ~~~ ~~~~ ~~~~~~~~~~~, ~~~ ~~~ ~~~~~~~~~~~~ ~~~~~ ~~~~ ~~~ ~~~~ ~~~~~~ ~~~~ ~~~ ~~~~ ~~ ~~~~~~~~~ et j’y ai ~~~~~~~~ ~~~~~ ~~~~~~~~~ ~~~ ~~~~~, ~~~~~ ~~~~~~~~~~~, ~~~~~ ~~’~~~~~ ~~~ ~~. ~~~ ~~~~~~~~~~~, ~~~~~~ ~~~~ ~~~~~~-~~~~~ ~~~ ~~~~~~ ~~~~ ~~~~~~~. ~~~ ~~~ ~~~~~ ~~~~ ~~~~~~~~~~ ~~~~ ~~~~~ incriminées, ce n’est ~~~~~~~~~ ~~~~ ~~~ ~~~~~~ ~~~’~~~~~~ ~~~ ~~~~~~~~~~~~ pas.\nÉlisabeth ~~~~~ ~~’~~~ ~~~~~~~ ~~’~~~~~~~, ~~~~ ~~~ ~~~~~ ~~~~ ~~~~~~~~ ~~~ ~~~~~~~~~~~ ~~~~ ~~~~~~~~~~~~, ~~~~~ ~~~~ ~~~~~~~~~~. ~~~~~~~~~~ ~~~~~~ ~~’~~~~~~~~~~~~ à elles, les ~~~~~~~~~ ~~~’~~~ ~~~~~~~~~ ~~~~~ ~~~~~~~ ~~~~~~~~~~~~~~~~ ~~~~~~~ ~~~~ ~~’~~~ ~~~~~ ~~~~~~~~~, ~~~ ~~~~~~~~~ ~~~~~~ ~~ ~~~ ~~~~ ~~~~~ ~~~ ~~~~~~~~ ~~~ ~~~~~~~~~~~~~ ~~~~ ~~~~~ ~~~~~~~~~~, ~~~~~ ~~~ résultat qui aurait ~~~~~~ ~~~~~~~ ~~’~~~~~ ~~~~~~~, ~~~~~~ ~~~~~~~~~~~~~~~ ~~~ ~~~~~~~~~~~~~ ~~~~~ ~~~~~, ~~~ ~~~~~ ~~~ ~~~~~~~~~ ~~~ ~~~~~ ~~~~~ ~~~ ~~~~~~~~ ~~~ ~~~~~~. ~~~ ~~~~~ ~~~ ~~~~~~~ ~~~~~~ ~~~~~~ à la rédaction ~~~ Causeur, ~~~~ ~~~ ~~~~~~~ ~~~ ~~~~ ~~~ ~~~~~~~ ~~ ~~~~ ~~~~~~ ~~~~~~~~~~ ~~~~~~~~~~ ; ~~~ ~~~~~ ~~~ ~~’~~~~~~~~ ~~~~-~~~~~, ~~~~~ ~~~~~~ ~~~ ~~~ ~~ ~~~~~~~~ ~~~~~~~ ~~~~~~~~~ de temps, que ~~~ ~~’~~~ ~~~~ ; ~~~ ~~~~~ ~~~~~~~ ~~’~~~~~~~~~~ ~~~~~~ ~~’~~~~~~~~, ~~~~~ ~~’~~~~~~~~~~~ ~~~~~~~~ ~~~ ~~~~ ~~~~~~ ~~~~~ ~~~~~~ ~~~~~~~~~~ ~~~~~~~ ~~~~~ ~~~~~, ~~~ ~~’~~~~~~~~~~~ ~~~ ~~~ ~~~~~~~ ~~~~~~~ une fois en ~~~~~~~~~~~~, ~~~ ~~~ ~~’~~~~ ~~~~, ~~~~~ ~~~ ~~~~~-~~~~~, ~~~ ~~~~~~~ ~~’~~~~~~~…\nvoir l’entrée du mardi 8 décembre 2020 et son image dans Le Jour ni l’Heure


Albert Zafy (ganet e 1927 en Ambilobe) zo ur politikour eus Madagaskar, bet prezidant ar vro etre 1993 ha 1996.\nKas a reas e studioù war ar medisinerezh, ar matematik hag ar fizik e Montpellier hag e Pariz (Bro-C'hall). Ministr ar yec'hed hag an aferioù sokial e voe e gouarnamant Gabriel Ramanantsoa etre 1972 ha 1975. E 1975, enebet ouzh ar politikerezh sokialour lakaet e plas gant Didier Ratsiraka, e kavas gwell kuitaat ar gouarnamant ha distreiñ da labourat da skol-veur Madagaskar.\nE 1993 e voe trec'h ouzh Ratsiraka en dilennadeg prezidantel ha kregiñ a reas gant e garg e penn ar Stad d'ar 27 a viz Meurzh 1993. Buan e savas dizemglev etre e vinistr kentañ hag eñ ha Zafy a zivizas e vefe dibabet hiviziken ministr kentañ ar vro gant ar prezidant ha n'eo ket gant ar Vodadenn Vroadel. Diwar neuze ec'h eas fiziañs ar bobl ennañ war zigresk ha d'ar 5 a viz Gwengolo 1996 e voe tennet e garg digantañ. Lakaat a reas e anv en dilennadeg da heul met koll a reas koulz e 1997 hag e 2001.\nAdtapet diwar « https://br.wikipedia.org/w/index.php?title=Albert_Zafy&oldid=1740521 »\nKemmoù diwezhañ degaset d'ar bajenn-mañ d'an 23 C'hwe 2017, da 11:46.


Pajenn:Ar Prat Rimadellou brezonek, 1911.djvu/117 - Wikimammenn\nPajenn:Ar Prat Rimadellou brezonek, 1911.djvu/117\nha ma leverez beza. » Hag o lavaret ar c’homzou-ze e tostae oc’h al lutin, eur bistolen gantan en e zourn.\n— « Dizolo da benn, a lavaras-hen c’hoaz gant eur vouez nerzus, lavar piou out, pe emaout o vont da gaout prun ! »\nAn teuz na c’hoarze mui ; koueza reas d’an daoulin da c’houlen truez. E zilhad a ziruilhas d’an traon, ha neuze e oe gellet gouzout piou oa. Ha piou a gav d’eoc’h e vije ? nemet Fanch ar Skouarneg, savet keuz gantan d’e arc’hant gant eur c’hoant direiz d’o chaout adarre ar c’henta ’r gwella en e c’hodellou.\nDies e viche d’in roi da glevet pegen souezet e oe Laou ha Janed oc’h anaout an inkin dindan kroc’hen an diaoul. Mar oant bet spontet diaraok, brema ez oa deuet c’hoant c’hoarzin d’ezo. Fanch avat a yoa mezek. Ereet e oe ha kaset antronoz da ober tro kear gant e zilhad diaoul. Kement se na reas ket plijadur dezan ; ar vugale a yea a-druilhadou war e lerc’h oc’h huchal muia ma c’hellent.\nAn diaoul koulskoude a yoa bet louzaouer hep gouzout d’ezan : azalek an deiz-se Laou a yeas ar c’hoant c’hoari dioutan, ha Janed a oe dichaouet eus he spont gant ar blijadur he doe o welet he fried ker o tizrei a-nevez war an hent mat en doa dianket eur pennad a yoa.\nAr c’hoari ’gas, gant an eva,\nAr c’haera dan vez da netra.\nAdtapet diwar « https://br.wikisource.org/w/index.php?title=Pajenn:Ar_Prat_Rimadellou_brezonek,_1911.djvu/117&oldid=161402 »\nKemmoù diwezhañ degaset d'ar bajenn-mañ d'an 3 Mae 2020, da 23:28.


Pajenn:Le Clerc - Ma beaj Londrez, 1910.djvu/34 - Wikimammenn\nPajenn:Le Clerc - Ma beaj Londrez, 1910.djvu/34\nN’ê ket a vat d’ar memes marc’heg e ro ar gonterien an enor d’hen kavout. Ar peurvuian anê a zo a du gant Parsival. Mes bean a zo hag a ro al lore da C’halaad, mab Lanselot. Doare kontan ar re-man a vo ma hini. Rak int, muioc’h evit ar re-all, a stag ouz ar Graal santel ar zonj eus sakramant an Oter, ha penegwir ec’h an da Londrez evit hen enori, e tere ouzin diskoue pebez respet ha pebez karante o doa gwejall evitan Bretoned an diou Vreiz.\nEus ar varc’heien a oa êt en hent evit klask ar Graal, tri hepken, Boort, Parsival ha Galaad a dapas da vont ’barz ar « palez amgwel. » Eno oa ar Graal santel war eun dôl arc’hant ha warnan e-unan eur ouel zei ru. Bep beure e teue hon zri varc’heg da laret o fater dirakan. Eun de e welas Galaad eun den gwisket e-giz eun eskob a taoulinan dirak an dôl, hag o vont goude da ganan oferen ar Werc’hez Glorius Vari. Pan arruas er sekreten an oferen, e c’halvas Galaad : « Deus aman, emean, hag e weli ar pez a teus c’hoantaet kement. » Tostaat a reas ar marc’heg, hag hen o welet ar Graal a-dost en e gaeran, ha dal’ m’hen gwelas e stagas da grenan ne ouie penôs. Neuze e savas e zaouarn ’n eur laret : « Otro Doue, trugare d’ac’h da vean roet d’in ma mennad. »\nHa da bidi eus e wellan : « Breman, emean, e welan ervat marvailho ar Graal santel ; grêt, o ma Doue, ma kwitaïn ar bed-man ha mac’h in d’ar baradoz ! » Achu gant Galaad e beden, e kemeras an den fur a oa gwisket en eskob ar C’horpus Domini (korv an otro Doue), hag hen roas da C’halaad : heman a gomunias gant eun devosion vras. Hag an den fur neuze : « Galaad, emean, gôut a rez piou ec’h on ? » — « N’ouzon ket, otro, mar n’hen\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/34&oldid=150034 »\nKemmoù diwezhañ degaset d'ar bajenn-mañ d'an 3 Meu 2019, da 20:10.


Diforc'hioù etre adstummoù "Saoz" - Wikipedia\nDiforc'hioù etre adstummoù "Saoz"\nStumm eus an 19 Gwe 2004 da 17:17\n133 okted ouzhpennet , 17 vloaz zo\nStumm eus an 16 Gwe 2004 da 21:27 (kemmañ)\nStumm eus an 19 Gwe 2004 da 17:17 (kemmañ) (dizober)\n[[af:Engels]] [[ar:لغة انجليزية]] [[bg:Английски език]] [[ca:Anglès]] [[cy:Saesneg]] [[da:Engelsk (sprog)]] [[de:Englische Sprache]] [[en:English language]] [[es:Idioma inglés]] [[eo:Angla lingvo]] [[ga:Béarla]] [[gl:Inglés]] [[ko:영어]] [[hi:अंग्रेज़ी]] [[id:Bahasa Inggris]] [[ia:Lingua anglese]] [[is:Enska]] [[it:Lingua inglese]] [[he:אנגלית]] [[la:Lingua Anglica]] [[ms:Bahasa Inggeris]] [[na:Anglise]] [[nl:Engels]] [[ja:英語]] [[no:Engelsk språk]] [[nds:Ingelsch]] [[pl:Język angielski]] [[pt:Língua inglesa]] [[ro:Limba engleză]] [[simple:English]] [[sl:Angleščina]] [[fi:Englannin kieli]] [[sv:Engelska]] [[th:ภาษาอังกฤษ]] [[vi:Tiếng Anh]] [[tokipona:toki Inli]] [[zh-cn:英语]] [[zh-tw:英語]] [[tl:Wikang Ingles]]\n'''Saozneg''' : ''saoz-n + eg'' (''sausnec'' e 1659, dont a ra eus ''saxonica'' dre ''sax'nica'' e latin)\nErAr '''saozneg''' zo ur langajyezh jermanekc'hermanek hag ea zaya aeus VroBro-Saoz. HenehHennezh zo erar langajyezh naturel pépe unan a langajeuyezhoù meur a vro, surtout erar RoantelehRouantelezh UnañneitUnanet hag héhe holonieuzrevadennoù a-uéharalwechall, én-en o- mesk erar StadeuStadoù UnañneitUnanet, enan IrlandIwerzon, erar HanadaC'hanada, enan Aostrali, hag erar ZélandZeland-NeùéNevez. ErAr saozneg zo unan ageus erar langajeuyezhoù ehag vèa kaojetvez erkaozeet muihanar érmuiañ er bed.▼\n▲Er '''saozneg''' zo ur langaj jermanek hag e za a Vro-Saoz. Heneh zo er langaj naturel pé unan a langajeu meur a vro, surtout er Roanteleh Unañneit hag hé holonieu a-uéharal, én-o-mesk er Stadeu Unañneit, en Irland, er Hanada, en Aostrali, hag er Zéland-Neùé. Er saozneg zo unan ag er langajeu e vè kaojet er muihan ér bed.\nLevezon ar saozneg : dindan levezon er saozneg ez eus heleizh a yezhoù all, ba tachennoù a-bouez hidi an dez, da skwer ar [[stlennegezh]] hag an darampredoù-a-bell, an [[armerzh]]. Ouzhpenn evit kement-se eo deuet da vezañ pouezus-bras er bed, de gentañ a-gaost da c'halloud an impalàerezh saoz a-wechall, ha dreist-holl a-gaost da c'halloud armerzh hag arme ar Stadoù Unanet. Ken pouezus eo deuet da vezañ, mar'd eo yezh stankañ an darampredoù etrebroadel, hag eilvet yezh ofisiel ur bochad broioù.\n== Levézon er saozneg ==\n: édan levézon er saozneg zo é-leih a langajeu aral, é tachenneu pouizus hiniù en dé, de skuér én enformatik hag én darampelleu-a-bèl, én armerh. Ohpen eit kemet-sen é ma deit de vout pouizus-bras ér bed, de getan a-gaost de halloud en impalèreh saoz a-uéharal, ha surtout a-gaost de halloud armerh hag armé er Stadeu Unañneit. Ken pouizus é ma deit de vout, mard é er langaj brasan én darampelleu enternasional, hag eilvet langaj ofisiel ur bochad broieu.\n== Evolusion er langaj ==\nEmdroadur ar yezh : erar saozneg zo ur langajyezh jermanekc'hermanek hag ea zo bet édandindan levézonlevezon erar [[galleg]] ée marmeur a gourz. ErAr levézonlevezon-sense ea vèvez guéletgwelet drédre gaojeugaozioù hag ea zo bet amprestet (''déjà vu'' pé ''rendez-vous'', diùdiv droiendroienn c'hallek hag ea vèvez implietimplijet ée saozneg) mèmet énen ur bochad kaojeu ekaozioù zo saùetbet diarsavet diwar ur c'hourien [[latin]] hoahc'hoazh eùéive. ErAr haojeuc'haozioù-sense ea zo deitdeuet a-barhbarzh erar saozneg drédre ée zarampelzarampred getgant erar galleg : a-gaost d'enan dra-sense é mantemaint tostik-tra, érar skritur, dohouzh erar gaojgaoz kar. ErAr haojeuc'haozioù-sense ea vèvez kaùetkavet érer saozneg a-houdéc'houde ker pèlpell, ma ne sellasell ket muikin enan Anglezed Anglézeddioute dohtèar èlseurt dohda kaojeugaozioù gallek. DeDa skuérskwer: ''difference'',''introduction'', ''village'', ''pure''.\nAdtapet diwar « https://br.wikipedia.org/wiki/Dibar:MobileDiff/464 »


Seiz baraenn evid pevar mil den\n1 En deiziou-ze ez eus adarre eur boblad-tud niveruz ha n’o-deus ket peadra da zebri. Gelver a ra e ziskibien davetañ ha lavared dezo : 2 « Fromet on beteg ma diabarz gand ar bobl : tri devez ’zo dija emaint em hichenn ha n’o-deus ket peadra da zebri. 3 Ha m’o hasan d’ar gêr war yun, e semplint war an hent, rag lod anezo a zo deut euz pell. » 4 Respont a ra e ziskibien dezañ : « Penaoz e hello unan bennag roi dezo o gwalh a vara, en eun dezerz ? » 5 Hag eñ da houlenn diganto : « Ped baraenn a zo ganeoh ? » Lavared a reont : « Seiz ! »\n6 Roi a ra urz d’ar boblad-tud da astenn war an douar. Hag o veza kemeret ar zeiz baraenn ha lavaret bennoz, o lodenn hag o ro d’e ziskibien da zervicha : servicha a reont ar boblad-tud. 7 Ha bez’ o-deus eun nebeud peskedigou : o benniga a ra ha lakaad o zervicha ive. 8 Debri a reont, ha beteg o gwalh. An tammou ouspenn a zastumont : seiz panerad ! 9 War-dro pevar mil emaint hag o has kuit a ra-eñ. 10 Dioustu e pign er vag gand e ziskibien hag ez a war-zu Dalmanouta.\nEur zin euz an nenv\n11 Dond a ra ar farizianed ha krogi a reont da dabutal gantañ, o klask kaoud digantañ eur zin euz an neñv, evid e amproui. 12 Huanadi a ra-eñ en e spered, ha lavared : « Perag ema ar rummad-mañ o klask eur zin ? Amen, lavared a ran deoh, ne vo roet sin ebed evid ar rummad-mañ. » 13 Ouz o lezel, e pign adarre war vourz hag ez a kuit d’an tu all.\n14 Dizoñjet o-deus kemer baraennou, ha n’eus ganto er vag nemed eur varaenn hepken. 15 O erbedi a ra en eur lavared : « Sellit ! Diwallit diouz goell ar farizianed, ha diouz goell Herodez ! »\n16 Hag int da lavared an eil d’egile n’o-deus ket kemeret baraennou. 17 Henn gouzoud a ra hag e lavar : « Perag en em lavared n’ho-peus ket baraennou ? Ne gomprenit ket c’hoaz ? Ne welit ket, ha kaledet eo ho kalonou ? 18 Daoulagad ho-peus ha ne welit ket, ha diouskouarn ho-peus ha ne glevit ket ? N’ho-peus ket soñj ? 19 Pa’m-eus lodennet ar zeiz baraenn etre pemp mil den, ped panerad leun a dammou ho-peus dastumet ? » Respont a reont dezañ : « Daouzeg ! » – 20 « Ha gand ar zeiz evid pevar mil den, ped panerad a dammou ouspenn ho-peus dastumet ? » Respont a reont : « Seiz ! » 21 Hag e lavar dezo : « Daoust ha ne gomprenit ket c’hoaz ? »\nAn den dall euz Betsaid\n22 Mond a reont beteg Betsaid. Eun den dall a zegasont dezañ, o houlenn digantañ touch outañ. 23 Kemer a ra dorn an hini dall hag e gas er-mêz euz ar gêriadenn. Tufa a ra war e valvennou, lakaad e zaouarn warnañ ha goulenn digantañ : « Daoust hag e welez eun dra bennag ? » 24 Sevel a ra e zellou ha lavared : « Gweled a ran tud evel gwez, o vale . »\n25 Neuze e lak e zaouarn adarre war daoulagad an den ha hemañ a wel sklêr : pareet eo ha merzoud a ra mad pep tra 26 E gas a ra Jezuz d’ar gêr, en eur lavared : « N’a ket e-barz ar gêriadenn zoken ! »\nPèr a lavar : « Te eo ar Hrist »\n27 Jezuz a ya er-mêz gand e ziskibien, war-zu kêriadennou Sezare-Filip. War an hent e ree-eñ goulennou ouz e ziskibien, o lavared dezo : « Piou on-me, hervez lavar an dud ? » 28 Int a respont : « Yann-Vadezour. Re all : Eliaz. Lod all : unan euz ar brofeted. »\n29 Ha goulenn a ra outo : « Ha c’hwi ? Piou on-me, hervez ho lavar ? » Pèr a respont dezañ : « Te eo ar Hrist ! « 30 O hourdrouz a ra, evid na gomzint da zen diwar e benn.\nKenta kemenn euz e basion\n31 Ha krogi a ra da gelenn dezo : « Mab an den a zle gouzañv kalz, beza distaolet gand ar veleien-veur, ar gozidi hag ar skriverien, beza lazet, ha goude tri devez, adsevel. » Komz a ree en eun doare sklêr.\nPèr a zav e vouez\n32 E gemer a ra Pèr, en diavêz, ha krogi d’ober rebechou dezañ. 33 Med o troi kein hag o weled e ziskibien, e hourdrouz-eñ Pèr hag e lavar : « Kerz kuit a-dreñv din, Satan ! Rag da venoziou n’int ket re Doue, med re an dud ! »\nKemer ar groaz\n34 Jezuz a halvar boblad-tud davetañ, hag e lavar dezo : « Ma fell d’unan bennag dond war ma lerh, ra en em naho e-unan, ra zougo e groaz, ha ra zeuio d’am heul !\n35 Rag, nep piou bennag e-no c’hoant da zavetei e vuhez, he hollo. Med an hini a gollo e vuhez, en abeg din ha d’ar helou mad, he zaveteio.\n36 Ya vad ! Da betra e talvez d’eun den gounid ar bed a-bez, ma koll-eñ e vuhez ? 37 Ha petra a roio eun den en eskemm d’e vuhez ?\n38 Nep piou bennag e-no bet mez ganin ha gand ma homzou, er rummad-mañ a avoultriez hag a behed, e-no mab an den mez gantañ ive, pa zeuio e gloar e Dad, gand an êlez santel. »


Estrañjourien Traoñ-ar-C'hoad - Keit Vimp Bev\nEnora e Kernev-VeurEus an eil steredenn d’eben\nDegemerStalLevrioùLevrioù 11-15 bloazEstrañjourien Traoñ-ar-C’hoad\nHome / Levrioù / Levrioù 11-15 bloaz / Estrañjourien Traoñ-ar-C’hoad\nPaotr kañfart eo Aleksander Gwinver, pinvidik ha brudet. Ha rener ar gazetenn “Traoñ-ar-C’hoad” ouzhpenn. Chañs en deus rak dispar eo e sekretourez, Ameli, unan speredek ha kalonek, gouest da ziskoulmañ kudennoù a-bep-seurt, evel hini an estrañjourien deuet da chom e Traoñ ar c’hoad, nevez zo…\n46 er stok\nEstrañjourien Traoñ-ar-C'hoad quantity\nISBN: 978-2-86824-187-0 Rummad : Levrioù 11-15 bloaz Product ID: 1441\nYann-Fañch JACQ en deus skrivet kalz evit an dud deuet. Abaoe nebeud e krog da skrivañ evit ar re yaouank, ha gounezet gantañ meur a wech ar Priz ar Yaouankiz gant “Goustadik war al lambig” pe “N’omp ket deñved”.\n2012, 40 p., ment 110×180 mm, golo. : Gaëlle Maisonneuve\nRoit an ali kentañ war “Estrañjourien Traoñ-ar-C’hoad” Cancel reply


Buhez ar Zent. pages 358, 359, 360. Encyclopédie Marikavel.\npages 358, 359, 360\nPevarzekvet devez a viz Mae\nPakom a deuas war an douar 'barz an Thebaïd, evel eur rozen e-touez ar spern; seul-vui e poanie e gerent d'e drei war ar relijion bagan ha seul-vras oa an euz a deue da gaout outi.\nEpad ma oa soudard, o tremen dre Dheb, e oe digemeret ken mat gant kristenien ar gêr-ze, ma c'hoantaas heuilh eur relijion hag e oad ken karantezus enni en kenver an nesan.\nPrest goude e vadeziant, e reas anaoudegez gant eun den koz, e hano Palemon, a oa o serviji Doue e-unan-penn, pell diouz trouz ar bed, en dônder ar gouelec'h.\nGoulenn a reas outan e gemer da ziskib.\n— Bara ha holen eo ma magadurez, a lavaras d'ezan ar manac'h koz; an hanter eus an noz a dremenan o kanan ar psalmou pe o studian ar Skritur-Zakr !\n— N'eusf'orz, eme Bakom, dre ho pedennou am bezo, digant Hon Zalver Jezuz-Krist, nerz da ren ar vue a renet.\nPalemon, o klevet Pakom o komz evel ma rê, hen miras gantan. Ar manac'h yaouank a zalc'has d'e c'her; war an de e yune hag e laboure; pa deue an noz, e tremene an hanter anezi o pedi ; pa zigoueze gantan moredi, Palemon a lavare d'ezan : « Tol evez, Pakom, gant aon na deufe an drouk-spered d'az touelli ha da zismantr hon labour. »\nEun devez, Pakom a oa diskennet da zastum keuneud ha ne gavas ket e hent da zistrei d'e ermitaj.\nMont a reas betek Taben, war lez an Nil.\nEvel ma pede Doue da gaout true outan ha d'ober d'ezan kaout e hent, e klevas eur vouez hag a lavare : «Chom aman, Pakom, ha sav aman eur manati, rak eleiz a dud, evit en em sovetât, a deuio da vevan dindannout, hag e reni aneze etrezek ar baradoz gant ar reolen a roïn d'it. »\nAr c'hentan diskib en devoe Pakom e oe Yan, e vreur henan. Ouspen kant-all a deuas goude.\n« Meneziou an Thebaïd, eme sant Athanas, zo leun a gristenien 'zo noz-de o kanan ar psalmou, o studian, o yun, o pedi, o labourât, abalamour d'eze da c'hallout ober aluzen. Etreze eman ar peuc'h, an unvaniez hag ar garante o ren. Pa weler ar venec'h santel-ze, e c'heller lavaret : « Na kaer eo ho teltou, o Jakob ! Na kaer eo ho teltou, o Israël ! enne eman ar freskadurez hag an disheol; henvel int ouz enezennou dudius en kreiz eur ster; henvel int ouz tier en deus savet an Otrou Doue e-unan ! »\nAr pez a oa miret, dreist pep tra, en Taben, e oa ar zentidigez ouz ar reolen.\nEur manac'h a reas eun devez diou dorchen, elec'h unan en devoa urz d'ober, hag a lakas aneze en e brenestr da ziskouez. Pakom o gwelas hag a lavaras : «Setu aze labour c'hrêt ha poan gemeret evit an drouk-spered. »\nAr manac'h a renkas, eun dorchen en pep dorn goulenn pardon da vezan diskouezet, evel e beadra, ar pez a oa da Zoue. Kondaonet e oe, ouspen, da chom en e beniti, epad pemp miz, d'ober diou dorchen bemde, hep magadurez-all ebet nemet bara, holen ha dour, evit deski d'ezan senti.\nEr bla 348, ar vosen a reas eur rins war menec'h Pakom. Ouspen kant aneze a varvas; e-unan e kouezas klanv.\nPa oe war e dremenvan, e c'hoantaas, eur wech c'hoaz, gwelet e venec'h, hag o vezan o bodet endro d'e wele, e lavaras d'eze : « Ma bugale muian-karet, mont a ran etrezek ar bed-all; gwelet a ran ma êl mat ouz ma gervel; dalc'het don en ho spered ar gelennadurez am eus roët d'ac'h, tec'het diouz an heretiked. Petronius, ho preur, en deus ar pez a zo red da gaout evit bezan ho pastor; kemeret anezan ; ne fell ket d'in ho lezel emzivad. »\nOber a reas sin ar groaz ha tremen a reas d'ar 14 a viz mae 348.\nWar au douar-man hag en nenv, evel ma lavar d'imp an abostol sant Pol, n'eus nemet eur mestr hag eun ôtrou hag eo Doue, an hini en deus krouet pep tra hag a vir ar bed en e zav.\nPep glin, eme an Aviel, a dle plegan dirazan, en nenv, war an douar hag en ifern; da welet en deus dre-oll, ha pep-hini a dle ober bepred herve e c'hourc'hemenn.\nEtrezan hag etrezomp ez eus tud o terc'hel e blas; ar re a zo en penn an Iliz o deus da welet war dreo ar relijion; ar re a zo en penn ar Gouarnamant o deus da welet war dreo ar vro. Galloud an eil hag egile a deu eus krec'h; gourc'hemenn a dleont, ha senti a dleer oute; mont a rer enep Doue, pac'h eer en o eneb.\nAn Iliz hag ar Gouarnamant a zo diazezet war an tiegez; kerkent ha ma teu ar men-diaze-ze da lôskàt, ar sosiete a-bez a deu da vrallan ha da ginnig kouezan en he foull. Evit ma vezo sentidigez ouz ar re a zo en penn an Iliz hag ouz ar re a zo en penn ar Gouarnamant, eo red eta e veto, da gentan, sentidigez ouz ar re a zo en penn an tiegez.\nEn hon amzer, siouaz, ar zentitidigez-ze n'eo nemet ar skeud eus ar pez m'oa gwechall; ar vugale n'ouzont mui senti, abalamour ne oar mui ar gerent gourc'hemenn; war digare lakat ar garante da greski, e tôler an doujanz d'an traou.\nKustumi rêr ar vugale d'ober o fenn pa vent bihan; arabad gortoz e sentfont pa voint bras.\nTadou ha mammou, karet ho pugale, mes laket aneze ive d'ho toujan. Komzet oute dre de, mes grêt d'eze komz ouzoc'h dre c'houi.\nDesket aneze da zenti, hag evit an dra-ze, laket aneze da zenti bepred d'ar gomz; ma tizentont ouzoc'h eur wech, gourdrouzet; ma tizentont ouzoc'h eun eil gwech, eun tôlig gwialen n'hell nemet ober vad; ma tizentont ouzoc'h eun drede gwech, dour ha bara sec'h 'zo trawalc'h d'ar pred war-lerc'h. Dre ar genou eo reizan ar vugale.


Verdun (c'hoari video) - Wikipedia\nVerdun (c'hoari video)\nVerdun zo ur c'hoari video doare first-person shooter liesc'hoarier enlinenn e-pad ar C'hentañ Brezel-bed. Embannet e oa bet d'an 28 a viz Ebrel 2015 war Windows dre ar savenn Steam, goude muioc'h evit ur bloavezh dre ar stumm Steam Early Access (beta). Embannet e oa bet war PlayStation 4 d'an 30 a viz Eost 2016. Ur stumm war Xbox One a zo bet embannet d'an 8 a viz Meurzh 2017.\nVerdun a oa bet diazezet war ar bloavezh 1916 hag emgann Verdun e Bro-C'hall. Klasket ez eus bet gant sevenerien ar c'hoari chom an tostañ posubl eus gwirvoud ar brezel dre an armoù, an dafar hag al lifreoù resis, ar gloazadennoù resis hag ar gwad. Ar c'hartennoù a zo bet diazezet an tostañ posubl eus an tachennoù emgann etre poltriji ha gwelladenniñ anezho hiziv-an-deiz war talbenn kornôig ar brezel.\nAl lusker video 3-ment a zo an Unity adstummet nebeut gant M2H ha Blackmill Games.\nLec'hienn Blackmill Games\nAdtapet diwar « https://br.wikipedia.org/w/index.php?title=Verdun_(c%27hoari_video)&oldid=1813349 »\nC'hoarioù video 2015\nKemmoù diwezhañ degaset d'ar bajenn-mañ d'an 8 Kzu 2018, da 12:22.


Su Populu Sardu - Wikipedia\nSu Populu Sardu (SPS) ("Pobl Sardigna") pe Muvimentu su Populu Sardu (MPS) ("Luskad Pobl Sardigna") a oa ur strollad broadelour, marksour-leninour hag enep-trevadennour e Sardigna er bloavezhioù 1970. Krouet e voe e 1972. Stourm a rae evit dishualded ar vro gant ar sardeg evel yezh ofisiel nemeti eno.\nUr strollad bihan an hini e oa, daoust ha ma oa bet kensinet Karta Brest gantañ.\nSu Populu Sardu Muvimentu kontr’a su Colonialismu (SPS) ("Pobl Sardigna, Luskad a-enep an Trevadennerezh") a oa bet krouet gant studerion/ezed, bugale Sarded divroet e Roma hag a anaveze mat tu-kleiz pellañ Italia ar bloavezhioù 1960. Ur wezh distroet da Sardigna ec'h ejont e darempred gant stourmerion/ezed a-gent a-benn sevel ur strollad evit ren stourm didrevadenniñ Sardigna, hag adsevel identelezh, sevenadur ha yezh Sardigna.\nKlask a reas Su Populu Sardu has da benn ur strategiezh hollek evit unaniñ meur a aozadur sokial a-benn tizhout an emrenerezh. Mont a rejont e darempred gant disrannourion Strollad Ober Sardigna (PSA, Partito Sardo d'Azione - Partidu Sardu) a-benn unaniñ labourerion/ezed ar c'hêrioù, an divroidi en Italia SPS hag al labourerion-douar a-benn krouiñ ur "bloc'had sokial enep-trevadennour".\nE 1978 e oa bet dastumet 15,000 sinadur gante evit goulenn groñs ma vefe lakaet da yezh kenofisiel ar sardeg.\nNebeudig war-lerc'h ec'h eas ar strollad da get ha meur a ezel a deuas da vezañ izili eus Partidu Sardu.\nAdtapet diwar « https://br.wikipedia.org/w/index.php?title=Su_Populu_Sardu&oldid=1537323 »\nStrolladoù politikel Sardigna\nKemmoù diwezhañ degaset d'ar bajenn-mañ d'an 20 Du 2013, da 18:56.


Buhez ar Sent/1837/Ediltrud - Wikimammenn\nBuhez ar Sent/1837/Ediltrud\n◄ Gerves ha Protes Ediltrud Lois Gonzag ►\nAn daou Bried chast-mâ a vevas assambles taust da zaouzec vlaoz ebars un union barfet a speret hac a galon. Ar Roue a admire muy-oc’h-muy bemdez vertuziou ar Rouanes, ac a æssee memes he imita, ispicial en he liberalite e quêver ar beaurien. An autor pehini en deus scrivet an Histor eus a vuez ar Rouanes-mâ, a assur penaus e cundue en he Falæs ur vuez quer parfet evel al Leanes fervanta en he c’houent. En effet yun a ree casi bemdez, ac e tremene un amser vras en Oræsoun.\nAr Brinces santel pehini n’e devoa biscoas caret ar bed, a reas quement var speret ar Roue ma obtenas digantâ conge d’en em retira en ur gouent ha d’en em renta Leanes. Souden goude ma voe antreet er Gouent, he fervor, he oboissanç ac he humilite admirabl a reas e c’honsideri evel an ornamant caëra eus ar stad Religius. Cals eus al Leaneset o veza deut da glènvel gant un drouc estranch ar Santes-mâ o servichas ac o assistas gant ur gouraich ha gant ur garantez estranch. Clènvel a reas erfin he-unan, ha soufr a eure ur boan diremed gant ur resination barfet da volonte Doue, patiant ha joaüs ec’his un Æl. Goude beza recevet he Sacramanchou gant un transport sansibl eus ar garantez divin, e rentas e peoc’h he ene d’he c’hrouer, var-dro ar bloaz 679, d’an oad a eiz vloaz ha tregont.\nHe humilite a reas dezi ordren ma vize enterret he c’horf er vered ma vize lequeet al Leaneset-all, heb disinction ebet. Dec vloaz goude he maro e voe cavet he c’horf quen antier ha quen fresq evel pa vize bet leun a vuez.\nTra admirabl, ur Rouanez, Guerc’hes var an trôn ac er stad a briedelez ! Petra a ouffe rei deom-ni songesonou ha santimanchou caëroc’h eus ar virginite ?\nNeubeut e estimer, neubeut e carer ar vertu angeliq-mâ, dre’n abec ma anavezer neubeut ar pris ac ar mirit anezi. Beza ez-eo ar vertuz eus an Eneou bras hac eus ar saent Bras. Doue en deus roët a amser-da-amser ar seurt exemplou bras-se, evit disquez peguer coupabl ha peguen inexcusabl eo ar re a heul an inclinationou direglet eus ar c’hiq.\nEil Reflexion. Santes Ediltrud e deus tremenet he buez en ur burete ac un innocanç dign eus a admiration an ælet memes ; cousgoude Doue en deus-hi affliget dre ur c’hlènvet estranch. Doue o veza ar mæstr eus hor buez, a ell hon emproui dre ar c’hlènvet a blich gantàn. Eürus an hini a ra un usaich mad eus ar c’hlènvet ; neubeutoc’h e sant e boan ha cals a virit en deus. Er c’hontrol an nep a zeu d’en em jala en he glènvet ne soufr quet neubeutoc’h evit-ze ; er c’hontrol crisqui a ra e boan dre e chagrin hac e inquietud, ha peguement a veritou hac a gonsolationou n’en em briv quet ar re pere en o c’hlènvet ne songeont nemet en ho foan, heb songeal er pez a ell o c’honforti en o anquen ! Peguen douç eo da un den clàn suporti e glènvet, pa en em laca da songeal er boan en deus meritet evit e fautou tremenet, ha pa gonsider gloar an Eê pehini a ell da vilitout dre e batiantet hac e resination da volontes Doue.\nAdtapet diwar « https://br.wikisource.org/w/index.php?title=Buhez_ar_Sent/1837/Ediltrud&oldid=71484 »\nKemmoù diwezhañ degaset d'ar bajenn-mañ d'an 27 Gou 2015, da 13:36.


Pajenn:Marigo - Buez ar Saent.djvu/95 - Wikimammenn\nPajenn:Marigo - Buez ar Saent.djvu/95\ner c’hanton a C’hable, e pelec’h ez oa un nombr bras a Heretiquet. Partial a eureu heb dale ; pa erruas er guær a Donon, e coumanças an Heretiquet da ober goab anezàn ha d’e insulti : souffr a reas tout gant ur batiantet admirabl : ha dre e zouçder e c’hounezas neubeut-a-neubeut o sperejou ; dont a resont d’e chezlaou hac e teue un nombr bras da veza touichet, ha d’en em gonvertissa. Ministret an Heretiquet, drouc-contant a guemense, a guemeras ar resolution d’en em zisober eus ar Sant, hac e tifenzont rei logeis dezâ e Quær ; neuse e voa contraing da vont da logea da Alinge ha da ober diou leo bemdez evit en em renta e Tonon. Ar glao, an ael hac an erc’h ne virsont biscoaz ountâ d’en em lacât en hent. Un devez ma ree erc’h, e voe surprenet en hent gant an nos, o veza digouezet en ur Guær var ar mæs, e c’houlennas logea, mæs reüset e voe : dre chanç e cavas ur forn pehini e oa bet nevez groet hac a oa clouar, e pelec’h e tremenas an nos en ur drugarecât Doue.\nUn nosvez-all o tistrei dious Tonon, e rancontras tri Heretiq, pere a oa oc’h e zeport var e hent evit lamet e vuez digantàn ; pa en em velas attaquet, e lavaras dezo, gant e zouçder ordinal, hac heb en em droubli : va migrionet, ma c’hemerit a rit evit un all : ne gredàn quet e false deoc’h laza un den pehini a so prest da rei e vuez evit silvidiguez hoc’h eneou ; ar c’homsou-mâ o douichas : en em deul a resoit d’e dreit evit goulen pardoun digantàn ; hac ar Sant o briatas gant cals a garantez.\nAn oll dangerou da bere e voa exposet, ne virzont quet ne labouras epad tri bloaz evit convertiisa ar C’hanton-ze. E boan a voa bras, mæs ive ur mad infinit a reas eno. Digoueout a reas etouez ar bobl-ze, evel un oan etouez bleizi : ha dre e zouçder hac e instructionou leun a onction, e cenchas ar bleizi-ze, e oanet: en hevelep fæçoun ma conter en deus convertisset er c’harter-ze daouzec ha tri-uguent mil den ; ar pez a reas d’ar C’hardinal du Peron lavaret penaus en em gave e-unan cre avoalc’h, ma ne vize question nemet da brouvi d’an Heretiquet o devoa ur\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/95&oldid=135022 »


Françoise-Athénaïs, markizez Montespan - Wikipedia\nFrançoise-Athénaïs, markizez Montespan, anavezet ivez evel Madame de Montespan (Lussac-les-Châteaux, 1640 – Bourbon-l'Archambault,1707), a oa ur pried-kleiz d'ar roue gall Loeiz XIV. Eizh bugel he deus bet gantañ.\nMerc'h e oa da Gabriel de Rochechouart de Mortemart ha d'e bried Diane de Grandseigne. Françoise e oa hec'h anv, met Athénaïs astagas goude, diwar lezevon giz ar priziusted. Savet e voe en Abati an Itronezed (Abbaye aux Dames) e Saintes. Pa deuas e-maez anezhañ en 1658, e oa anvet Mademoiselle de Tonnay-Charente. Galvete voe da lez Bro-C'hall gant ar rouanez Anna Aostria (diwar levezon he zintin Anne de Rochechouart de Mortemart, kamaradez d'ar rouanez), ha lakaet da servij Henriette d'Angleterre, c'hoar-gaer Loeiz XIV.\nAn itron Montespan hag he bugale.\nAdtapet diwar « https://br.wikipedia.org/w/index.php?title=Françoise-Athénaïs,_markizez_Montespan&oldid=1823819 »


Kaozeal:Skanner - Wikipedia\nResped deoc'h, biskoazh ne'm eus klevet den ober gant an anvioù roet da bennger. Furoc'h e kavfen ober gant skanner ha sevel adkasoù diwar an anvioù all.--Kadwalan 18 Kzu 2007 da 11:24 (UTC)\nAn holl pennadoù o tennañ d'an urzhiataerezh a zo bet skrivet e sadedeg siwazh, hag a vije holl da vezañ adskrivet penn-da-benn gant ur geriaoueg boutinoc'h d'am soñj (oc'h implij kinnigoù Ofis ar brezhoneg pe Geriadur an Here da skouer)... Benoni (Kaozeadenn) 18 Kzu 2007 da 14:50 (UTC)\nDa'm soñj n'eo ket sadedek met prederek. Da vare SADED ne oa ket a kement urzhiataerioù. A-du emaon ganit dre vras e-keñver ar c'heriaoueg da vezañ implijet. --Kadwalan 20 Kzu 2007 da 09:31 (UTC)\nEmañ ar gwir ganit, setu ur ger tennet rag-eeun eus Geriadur ar Stlenneg gant Guy Etienne embannet e 1995 e ti Preder, [GSTL] evit ober gant an teskanv zo boazet e metoù ar geriaouiñ. Krouet e oa bet ar pennad-mañ (hag un toullad all o tennanñ diouzh an teknologiezh) gant Padraig Marc'heg, unan hag a gave dezhañ ez eo ar Wikipedia un digarez da lakaat gerioù nevez en implij, kuit a lakaat diaes Yann lenner. Klasket am boa kuñvaat e savpoent, gant un disoc'h gwall dreut avat (sellit ouzh ar gaozeadenn-mañ). Dibaoe eo chomet dioberiant an den, tra ma talc'hen-me da vont war ma fouezig. Evit a sell ouzh anv ar bajenn-mañ, ali on gant Kadwalan evit hec'h adenvel da Skanner, evel ma gaver war bank roadennoù an ofis, en ur virout C'hwilerver da adkas. Jañ-Mai 20 Kzu 2007 da 12:31 (UTC)\nAdkaset da skanner hervez ali ar muiañ-niver. GS: sadedeg ha predereg a zo an hevelep yezh evidon-me, ar predereg o vezañ nemetken stumm a-vremañ ar sadedeg . Benoni (Kaozeadenn) 20 Kzu 2007 da 13:28 (UTC)\nKavout a ra din ez eus bet ijinet traoù mat gant SADED gant un tamm luc'haj diaes da lonkañ a-wezhioù. Brezhoneg fraezh a zeue gante peurliesañ memes tra. Kalz nebeutoc'h a draoù dedennus a gavan e labour Preder. Ret eo ijinañ gerioù nevez met ret eo derc'hel d'ar skiant vat ivez. Nag a bet gwezh e vez goveliet gante pemp "nevezc'her" digomprenus ha gant arlivioù diezhomm evit kemer lec'h unan zo anezhañ e brezhoneg dija war-zigarez emañ blas ar galleg gantañ. Ha peurliesañ e vez blas ar galleg n'eo ket gant o geriaoueg met gant ereadur o lavar.--212.234.116.126 20 Kzu 2007 da 15:31 (UTC)\nAdtapet diwar « https://br.wikipedia.org/w/index.php?title=Kaozeal:Skanner&oldid=269576 »\nKemmoù diwezhañ degaset d'ar bajenn-mañ d'an 20 Kzu 2007, da 15:31.


petore - Wikeriadur\n1.2 Anv-gwan goulennata\nDiwar ar ger goulenn pe hag an anv-kadarn doare.\nGer-goulenn a-zivout perzh, hevelebiezh unan bennak/un dra bennak; peseurt\nPiou eo, a zonj ganit ? Eus petore bro ? — (Erwan ar Moal, An “Hini Goz” o vont da denna he foltred, Editions FEIZ HA BREIZ, 1913, p. 17.)\nMantret e choman ! Biskoaz maouez ne 'm eus gwelet par da hounnez !... Daoust hag e petore yez e komz ? — (Erwan ar Moal, An “Hini Goz” o vont da denna he foltred, Editions FEIZ HA BREIZ, 1913, p. 18.)\nMa ! neuze ec'h anavezet ur vorgazhenn, neuze oc'h evit kompren e petore digouezh euzhus e oa martoloded ar Gwennili. — (Fañch al Lae, Bilzig, Kemper, 1925, p. 112.)\n[...], a ouie seniñ n'eus forzh petore benveg ijinet er bed-mañ. — (Jarl Priel, Va Zammig Buhez, Al Liamm, 1954, p. 37.)\nEus petore mammenn an diaoul e tiruilhje d'am bete ar seurt morad arc'hant ? — (Jarl Priel, Va Buhez e Rusia, Al Liamm, 1955, p. 4.)\nHag ouzh petore kastiz digant ar c'habiten o deveze da ziwall diwar-se ?... — (Jarl Priel, Amañ hag Ahont, Al Liamm, 1957, p. 33.)\nPetore c'hwez a zo gand ar hig-mañ ? — (Jules Gros, Le trésor du breton parlé Deuxième Partie, 1970, p. 81.)\nPetore lehed e-neus an danvez-mañ ? — (Jules Gros, Le trésor du breton parlé Deuxième Partie, 1970, p. 312.)\nSell petore liou a zo war an oabl bremañ ! — (Jules Gros, Le trésor du breton parlé Deuxième Partie, 1970, p. 318.)\nGweled a rez e petore stumm emañ aze, en tort diou pe deir gwech. — (Jules Gros, Le trésor du breton parlé Deuxième Partie, 1970, p. 526.)\nE petore parrez, pa drohan da gaoz dit, emañ Trezelan ? — (Jules Gros, Le trésor du breton parlé Deuxième Partie, 1970, p. 548.)\nSetu penaos, ha da heul petore gwallzarvoud, e tistroas Uter Penndragon da Dintagell. — (Langleiz, Romant ar Roue Arzhur/levrenn I : Marzhin, Al Liamm, 1975, p. 44.)\n— Petore ment eo ? a atersas ar beleg. — (Edouarzh Ollivro, troet gant Jakez Konan, Pikoù Mab e Dad, Mouladurioù Hor Yezh, 1983, p. 12.)\nAr moged o sevel d'an terest a roe da c'houzout d'ar skolidi, gwell eget ne vern petore prezegenn, [...]. — (Edouarzh Ollivro, troet gant Jakez Konan, Pikoù Mab e Dad, Mouladurioù Hor Yezh, 1983, p. 36.)\nPirc'hirinaj ! Petore parrez n'he deus ket hec'h hini ? — (Erwan Berthou, En bro Dreger a-dreuz parkoù, Mouladurioù Hor Yezh, 1985, p. 16.)\nDa betore oad e oan kroget da sevel va fri trema al loar, ar stered, ar c'houmoul, ar ganevedenn ? — (Anjela Duval, Me, Anjela, Mouladurioù Hor Yezh, 2011, p. 17.)\n— O vont da..., a grogas Harry da zisplegañ, hep gouzout dare petore bidennoù e oa o vont da gontañ. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 277.)\ngalleg : quel (fr) , quelle sorte (fr) (de)\nAdtapet diwar « https://br.wiktionary.org/w/index.php?title=petore&oldid=278481 »\nAnvioù-gwan goulennata brezhonek\nKemmoù diwezhañ degaset d'ar bajenn-mañ d'an 7 Gwe 2018, da 12:59.


Pajenn:Le Crom - Buhé er Sænt, 1839.djvu/147 - Wikimammenn\nPajenn:Le Crom - Buhé er Sænt, 1839.djvu/147\ni » Zoué, iaqueit-mé cn hent ag er salvedigueah, elt nia ellein, dré er » henigen, oblenein er pardon a me zorfaetleu. » Eplirem e ras clehi en insiruclionen necessér., ha lii laqnas én ur liovand, é péhani é véhé bet aessoh dehï laboural aveit hé salvedigueali.\tr Diar er hrud ag er gonversion miraculus-zé, en Escob e assasas cl laquat coutanl de receu en Uiheu sacret. Dré aboeissance henib-quin, er Sant c goussantas receu en urh a Ziùcrê, maes é humilité vras c barras doh*t-ou a vonnet jamaes pêlloh. Inouret hag istimet e oé guet en ol : perdègue e ré nezé en Avïél guet ul lotpiance admirable. É gonféranceu spirUuel Uag é berdéguen, hen ag un doustér divin, en doé ur vcrtu vras eit touchein er halo.nnen ha convei tissein er héherion brassan. E exam-pleu mad, c vuhé taniel ha morteiiet e ré ehué hilteih a nerli d e gonzeu. ' Durand ur guerteri, Ephrem e bcnléguus guet quemeñt a nerh ar en obliaation de bratiipiein er garanlé é qucvér en nessan, ha d'liohér alm-zon. ma tiguéoras er ré pinhuicq ou granniéleu aveit soulagein er beu-rerion. Gobér e ras laquat guléieu ar er blacen publiq : bamdé c visitc en dud clan, hag ou chervige e ré ean-memb. Opèn quement-cc, er Sanl-men c gompcisas livreu caêr hag ndmi-rahle, péré endès groeit er sellet èl unan ag.en Tadeu sanlel ag en llïs. Éu é glinhuèd deltuélian, en Diacre santel e larc d'er ré c oc guet-ou : « Queméreï mc horvar hou tiscoai, ha tnulet-ean érbé èl un dra aho-* minublc. Mc zihuenne doh-oh a adresscin pcdenneu d’eign, rac n’en » don nameit ur yoh corromple ha misér : treltet-mé guet disinour, aveit discoeln giiel petra-on. ïlui e zelirhé pêllat doh-eign, eit nc santehet q,uet er vlas ampouisonnet e daide me féhédeu. » Ephrem c rantas c peah é inean de Zoué, ardro er blai 578. Krflciiniii Mardoh accuseiag ur raute pé ag un droug bcnac ne huès quetgrocit, consideret étré Douc ha hui ma ne hnès quet groeit ur fatiie benac aral quer bras, ha marcé brassoh eit en huni c rebraïchér doh. Olfret nezé de Zoué erboén-zé cn intantion ddiobcr satisfaction de Yagesté aveit er faulcu aral e huès commcttet èn elïèd. O pèh qnen agiéable e vou de Zoné er satisfaction-zé! hiqueit quement-cé doli treid er groéz: lau$quetDoué d‘hobér é volanté: ean e gnvouer moyand dc zisclaeriein iiou innogance, pe bligeou guct-ou. IN‘hum glemmamb quet quement n ziléaldsct en dud én him andrèd. Doué é bermeLle quement-cé, hag e hmn chervrge a nehai aveit punis-sein 11ur rauteu segret ha cuhct, avcit rein d’emb occasion de souffrein un dra benac dre garanté cit-ou.\n> $ KAOVÈD DB AH-Pt-CÊGUÊNt» A VIS UUAVRÉB (Aveit er blai bis$extü.) SANT ROM.EN, MENAII. Er Sant-men, ganneté Bourgogne, c dremeinas é youanquisén iin in* nôgance admirable, hag eit hi ïiohserveïn, e guemcras er resolution de giiiualcr bed, e hiiélé carguet a gucnienta zangérieu. Monnete ras de gavouét menèh, pcré e vihué cn uv sanleleah vras, avcit dcsqueinguct- 17\nAdtapet diwar « https://br.wikisource.org/w/index.php?title=Pajenn:Le_Crom_-_Buhé_er_Sænt,_1839.djvu/147&oldid=152448 »


Mahatma - Wikipedia\nUr ger sañskriteg a dalvez "Ene Meur" eo Mahatma. Roet e vez an anv-se d'an dud evel Mohandas Karamchand Gandhi (bet enoret evel-se gant Nautamlal Bhagavanji Mehta d'an 21 a viz Genver 1915 e skol Kamribai e Jetpur, India) hag implijet e vez evit diskibled, eneoù frank pe michereien. Evit teuler ur sell ouzh an teul gant an arroud orin, sellet ouzh http://kamdartree.com/mahatma_kamdar.htm.\nBrudet eo bet ar ger el lennegezh teozofel e dibenn an XIXvet kantved pa oa bet embannet gant an Itron Helena P. Blavatsky, unan eus diazezerien ar gevredigezh teozofel, e oa he c'helennerien diskibled pe Mahatmated a veve e Tibet.\nA-wechoù e vez roet an titl-se da vistri ar c'horroidigezh gant teozofourien zo. Diouzh lavar teozofourien zo ha kelenn an New Age n'eus ket boudoù dienkorfet eus ar Vahatmated, kentoc'h ez int tud a ouestl kemer preder gant diorroidigezh an hiniennoù hag ar sevenadurezhioù.\nBlavatsky eo bet an hini gentañ en amzerioù modern oc'h embann kaout darempredoù gant diskibien, anezho mistri teozofourien, dreist-holl Koot Hoomi ha Morya. Disklêriañ a ra en he skridoù bezañ o skignañ kelennadurezh ar Vreuriezh Wenn Veur.\nE miz Gwengolo ha miz Here 1880 eo bet an Itron Blavatsky o welet A. P. Sinnett e Simla e norzh India. Broudet gant an dedenn don eus Sinnett d'ar gelennadurezh teozofel d'an Itron Blavatsky ha labour ar gevredigezh teozofel e stag an Itron Blavatsky gant un darempred dre lizher etre Sinnett hag an daou ziskibl a arc'hantaoue ar gevredigezh, K.H. ha M.\nDiwar ar c'henskrivañ-se eo bet skrivet Ar bed kuzh (1881) hag ar voudaegezh ezoterek (1883), gant Sinnett. Bras eo bet levezon an daou levr-mañ evit sachañ evezh an dud dre vras war an deozofiezh. Kavet e vez ar respontoù roet gant ar Vahatmated da c'houlennoù Sinnett en e lizheroù eus 1880 da 1885, bet embannet e Londrez e 1923 dindan an anv Lizheroù ar Mahatma (Mahatma Letters) da A. P. Sinnett. Kenskrivet o deus graet ar Vahatmated gant un toullad mat a dud e-pad bloavezhioù kentañ ar gevredgiezh teozofel. Kalz eus al lizheroù-se zo bet embannet (e saozneg) e div levrenn anvet Lizheroù digant Mistri ar rouantelezh (Letters from the Masters of the Wisdom), Rannoù 1 ha 2.\nKalz tabut zo bet evit gouzout ha bez' e oa bet eus an diskibien-se e gwirionez. Douetañs zo bet savet e burutellerien Blavatsky war bezañs gwirion he Mistri. Sellet, da skouer, ouzh displegadenn W.E. Coleman's. Ouzhpenn 25 den o deus testeniekaet bezañ gwelet ha bezañ bet darempredoù gant ar Vahatmated-se e-doug buhez H.P.Blavatsky. Evit ur roll kronologel dre ar munud eus an testoù-se, sellet ouzh Deizlevr emgavioù gant Mahatmated teozofel. Er bloavezhioù diwezhañ ez eus bet kaset da benn un deorienn zedennus gant K. Paul Johnson diwar-benn ar vistri-se met tabutet e vez warni.\nGoude marv H.P.B. e 1891 ez eus bet embannet gant meur a hini bezañ e darempred gant he mistri ha bezañ "kannaded" nevez ar Vistri en ur brezeg evel-se kelennadurezhioù ezoterek a bep seurt. Evit gouzout hiroc'h, sellet ouzh an Itron Blavatsky & deizioù diwezhañ kannaded ar Vistri.\nAr Vahatmated hag o lizheroù (e saozneg)\nAdtapet diwar « https://br.wikipedia.org/w/index.php?title=Mahatma&oldid=1819691 »\nDernière modification le 8 Gen 2019, à 15:03


Impalaeriezh Voghol - Wikipedia\n(Adkaset eus Impalaeriezh Moghol)\nAn Impalaeriezh Voghol hag he harzoù er XVIvet hag er XVIIvet kantved.\nIndia er XVIIvet kantved.\nAn Impalaeriezh Voghol pe Impalaeriezh Vogol (Babür İmparatorluğu en Turkeg, مغلیہ سلطنت, Muġalīh Sulṭanat en ourdoueg) en em astenne war un darn vat eus Indez etre deroù an XVIvet kantved ha kreiz an XIXvet kantved.\nGenidik e oa hendadoù tierniezh an impalaerien eus kreiz Azia. Babur, un diskennad da Jengis Khan, e voe an impalaer kentañ. E 1526 e voe trec'h Babur war sultan diwezhañ Sultanelezh Delhi, Ibrahim Shah Lodi, en Emgann kentañ Panipat. War-lerc'h Babur e teuas e vab Humayun e 1530, hogen kollet e voe gant hennezh kalz eus an douaroù a oa bet aloubet gant e dad. Tizhet e voe he ment vrasañ gant an Impalaeriezh dindan ren mab Humayun, Akbar Veur, a bignas war an tron e 1556. War e lerc’h e voe e vab Jahangir (1605–1627) ha goude-se Shah Jahan, a savas an Taj Mahal en Agra, evel bez d’e wreg, Mumtaz Mahal.\nGoude marv Aurangzeb e 1707 e krogas diskar an Impalaeriezh, daoust ma padas ur c’hantved hanter c’hoazh. An impalaer diwezhañ, Bahadur Shah II, ne chome mui nemet kêr Delhi en e zalc'h, e gwirionez, pa oa ar peurrest eus ar vro e dalc’h Breizh-Veur mui pe vui. Goude Emsavadeg ar Sipaied e 1857 e voe tennet e garg digant Bahadur Shah gant ar Saozon, harluet e voe diouzh e vro ha kaset da Virmania.\nAdtapet diwar « https://br.wikipedia.org/w/index.php?title=Impalaeriezh_Voghol&oldid=1861904 »


Bagad Kemper ~ TI AR VRO KEMPER BZH\nAet eo 19 gwech ar maout gant Bagad Kemper e kampionad Breizh ar bagadoù, ha bevet en deus kalz traoù, liammet gant ar sonerezh pe gant traoù all, war leurennoù broioù all ar bed, o tiskouezh nerzh sevenadur Breizh.\nAr bagad, a ra gant tonioù nevez e liamm gant hengoun Breizh, pe tonioù hengounel nevesaet, pe c’hoazh tonioù rannvroioù all, a laak anezhañ da vezañ unan eus ar re a ra ar gwellañ ur sonerezh Breizh digor war ar bed.\nHag-eñ eo brudet-tre ar Bagad Kemper a drugarez d'ar strollad er rummad 1añ, arabat ankouat strolladoù all e-barzh o kevredigezh. Setu perak e stummont ar skol sonerezh, ar bagadig Kemper hag ar bagad Glazik Kemper.\nAr Bagad Kemper en deus kemeret perzh e meur a zarvoud er vro pe er bed a bezh (Galis, China, Bro Skos, Bro Saoz, Austria, Gabon, Portugal).


Glaoda ar Prad - Wikipedia\n(Adkaset eus Klaoda ar Prad)\nPoltred Glaoda ar Prad en Marvailhou ar Vretoned e-tal an tan, 1907\nGlaoda ar Prad, skrivet Klaoda 'r Prat gantañ e-unan, (Brest, 25 a viz Genver 1875 - Vern-d'Anjou, 13 a viz Ebrel 1926), lesanvet Barzh Plougastell, a oa ur c'helenner, ur skrivagner hag un troour brezhonek katolik.\nMeur a anv-pluenn en doa : Pluenzir, Barz Ab Breiz, Barz Plougastell, Klaoda, Klaoda Gersadiou ha marteze Klaod Koz.\nEus Plougastell e oa e dud, ha di ez ejont en-dro da chom pa oa 4 bloaz o mab. Eno, e Kerzadiou, e voe desavet. Mont a reas da vevel da skol al Likez e Kemper, met lakaet e voe war ar studi, ha kaset goude da zeskiñ ar vicher skolaer.\nE-pad 23 bloaz e reas skol e Landivizio. Skol a reas evel-se da Jos-Pêr ar Braz (barzh Dirlemm) ha Fañch Elies (Abeozen).\nE 1905, da 30 vloaz, e krogas da skrivañ brezhoneg, betek ma teuas ar Brezel-bed kentañ. Neuze e rankas mont d'an arme. E 1916 e timezas d'un Dregeriadez, Loeiza Charran. Goude ar brezel e voe teñzorer Feiz ha Breiz.\nE 1924 ez eas da gelenn da Anjev. Eno e varvas daou vloaz goude. Beziet e voe e Kervaria-Sular, e Treger, bro e wreg.\nSkrivañ a reas kontadennoù, barzhonegoù, kantikoù, pezhioù-c'hoari ha pennadoù e-barzh Feiz ha Breiz.\n1905 : Mouez reier Plougastell, Prud'homme\n1907 : Marvailhou ar Vretoned e-tal an tan, Prud'homme\n1907 : Ar bugel hag ar Barz, Revue de Bretagne, Vol. XXXVIII, 07-12/1907\n1908 : Buez Arzur a Vreiz, Lafolye\n1909 : An Teir C'had, Sant-Brieg, Ti moulerezh Sant Gwilherm\n1909 : Ar Mevel laër\n1909 : Nozveziou an Arvor, Sant-Gwilherm\n1909 : Trubuilhou An Aotrou Gargam pe Torrou-penn an deiz kenta'r bloaz, Sant-Brieg, Pez-c'hoari farsus e daou Arvest\n1911 : Kentoc'h mervel !, Bouteloup\n1911 : Rimadellou Brezonek, Sant-Gwilherm\n1912 : Levrig-dourn trede-urz Sant Fransez, Presse libérale\n1913 : Sonjezonou devot evit pep deiz eus ar miz, Le Goaziou\n1913 : Chomit er gear !, Bouteloup, Redon\n1914 : Marvailhou evit ar Vretoned, Mouladurioù ar Bobl\n1919 : Kontaden evit Gouel an Holl-Zent, Mouez ar Vro.\n1906-1907 : Ar Re-Wenn hag ar Re-C'hlaz, "romant" embannet e 38 rann war Ar Bobl, niv. 88-128, troet diwar un dastumad kontadennoù, Les Contes de nos Pères, gant Paul Féval.\n1920 : Pask Loull Vras, Mouez ar Vro (8 rann), troet diwar ur gontadenn gant Anatol ar Braz.\n1926 : Buhez Genovefa a Vraban, Emgleo Sant Iltud, troet diwar Genovefa (1810) gant Christoph von Schmid.\n↑ Mouezh reier Plougastell enlinenn e peurunvan\n↑ Buhez Arzhur a Vreizh enlinenn e peurunvan.\n↑ An Teir C'had enlinenn e peurunvan\n↑ Nozvezhioù an Arvor enlinenn e peurunvan\n↑ Trubuilhoù an Aotroù Gargam enlinenn e peurunvan\n↑ Kentoc'h mervel ! enlinenn e peurunvan\n↑ Chomit er gêr ! enlinenn e peurunvan.\n↑ Ar Bobl : 1906-05, 1906-06, 1906-07, 1906-08, 1906-09, 1906-10, 1906-11, 1906-12, 1907-01, 1907-02, 1907-03\n↑ skrid orin e galleg\nSellet er Wikimammenn : Glaoda ar Prad.\nAdtapet diwar « https://br.wikipedia.org/w/index.php?title=Glaoda_ar_Prad&oldid=1947578 »\nKemmoù diwezhañ degaset d'ar bajenn-mañ d'an 14 C'hwe 2022, da 08:00.


Deskadurezh vrezhonek - Wikipedia\nP'eo bet skrivet ar brezhoneg abaoe kantvedoù (sellet ouzh dornskrid Leyden) eo bet desket en ur mod pe unan all, ar mod evit deskiñ a c'hell bezañ ur deskadurezh vrezhonek, nemet ma vez treuzkaset ar yezh dre hantererezh ur yezh all.\nN'ouzer ket kalz a dra war ar pezh a zo bet graet er Grennamzer, daoust ma weler e veze tud gouest da sevel barzhonegoù evel Ivoned Omnez war-dro kreiz ar XIVvet kantved. Treuskaset eo bet ar yezh skrivet d'ar re o deus savet pezhioù-c'hoariva e brezhoneg-krenn, met n'ouzer ket ha desket o doa ar yezh dre al latin pe dre ar galleg. Erfin, ne oa bet savet un deskadurezh hollvrezhonek a-raok 1942 er skol evit ar vugale renet e Plistin (Treger - Aodoù-an-Arvor) gant Yann Kerlann.\n1 Istor an deskadurezh vrezhonek\n1.2 XVIvet-XIXvet kantved\n1.4 Abaoe 1977\n1.5 Deskadurezh vrezhonek Eil Derez\nIstor an deskadurezh vrezhonekAozañ\nDiwar ar spisc'herioù a gaver war dornskrid Leyden e soñjer ez eus bet mezeien vrezhoneger gouest da sevel testennoù brezhoneg skiantel e diwezh an Xvet kantved (n'eo ket bet kavet an testennoù-mañ).\nMa veze testennoù gant gerioù dibaot e oa un deskadurezh evit ar brezhoneg, met daoust hag-eñ e oa hollvrezhonek an deskadurezh-se? Ne c'heller ket e lavaret.\nAr memestra evit roudoù ar brezhoneg a gaver e diwezh ar Grennamzer : Daoust hag-eñ en doa heuliet Ivoned Omnez kentelioù brezhonek ken e ouie sevel ur barzhoneg gant klotennoù diabarzh? Ur wech c'hoazh, ne c'heller ket bezañ sur.\nEr XVvet ha XVIvet kantved ez eus bet savet meur a bezh-c'hoari relijiel, darn anezho troet diwar ar galleg. Dre embann ar C'hatholicon e tiviner e veze klasket sevel ostilhoù evit lakaat ar gloer da bleustriñ war ar brezhoneg. Met ur wech c'hoazh, n'eus roud ebet eus ar mod deskiñ : kompren a reer e soursie an dud a iliz lakaat an nann-vrezhonegerien da gompren ar brezhoneg dre al latin evel ma weler en Donoet, ul levr yezhadur ar brezhoneg e latin.\nGant savadur ar skolajoù dindan renerezh ar Jezuisted er XVIIvet kantved e weler sklaeroc'h eo deuet ar brezhoneg skrivet da vezañ maestroniet gant un nebeud beleien, ar re-se o kelenn er skolajoù hag gant un nebeud brientinion (tudjentil ha bourc'hizien). Koulskoude eo dibosupl kadarnaat ne vije ket un deskadurezh vrezhonek prevez e familhoù 'zo, nag e veze desket brezhoneg er skolajoù (evit ar baotred) ha marteze e skolioù al leanezed (evit ar merc'hed).\nUr skouer vat eo hini mamm Kervarker, Marie-Ursule Feydeau de Vosgien, a ouie skrivañ brezhoneg. Ur skouer all a zeu diwar ur evezhiadenn gant Jorj Belz pa ziskouez e oa liammoù tiegezh etre meur a skrivagner e brezhoneg Gwened en XIXvet kantved : marteze e veze desket ar brezhoneg skrivet e-barzh an tiegezh. Ha perak ne vije bet desket ar yezh skrivet diwar hanterezh ar yezh? E diwezh an XIXvet kantved, e 1898, e c'heller merkañ eo bet aotreet gant eskob Sant-Brieg e vefe roet kentelioù brezhonek gant Frañsez Vallée er skolaj Sant-Charlez. Dre hantererezh ar galleg e veze graet ar c'hentelioù evit an deraouidi d'an nebeutañ. An intrudu-mañ, ne oa ket evit kaout asant Ernest Renan en deskadurezh publik pa ginnige Anatol ar Braz ober ar memes tra e Kemper, a zo bet kentañ merk un deskadurezh vrezhonek arnevez.\nNe c'heller ket renkañ en deskadurezh vrezhonek ar c'hentelioù war ar brezhoneg roet e skolioù-meur gall (Pariz, Roazhon ha Strasbourg) daoust m'eo bet a-bouez roll Skol-Veur Roazhon evit stummañ ar gelennerien hag ar skrivagnerien.\nE 1942 n'implijas Yann Kerlann nemet ar brezhoneg er skol savet gantañ e Plistin. Ne badas ket an deskaruezh-mañ goude an Dieubigezh, pa oa bet barnet Yann Kerlann ha skarzhet eus an deskadurezh publik ha berzet outañ chom e Breizh. Skol Blistin a zo bet an hini gentañholl a vije bet hollvrezhonek\nE 1957 e voe savet ur skol brevez katolik hollvrezhonek gant Armañs ar C'halvez, ur beleg brogarour, e Ploueg-ar-Mor (Goueloù - Aodoù-an-Arvor). Skol Sant-Erwan a chomas hollvrezhonek dindan renerezh Armañ ar C'halvez harpet gant Ivona Galbrun betek 1963. Un nebeud skolidi tremenet dre skol Bloueg a vo pennadurezhioù en emsav brezhonek er mare a zeuio goude.\nGwir lañs an deskadurezh a vrezhonek arnevez a voe roet e Mae 1977 pa voe digoret ur skol-vamm e Lambaol-Gwitalmeze (Leon - Penn-ar-Bed). Diwar intrudu ar gevarzhe anvet Diwan e oa bet savet ar c"hlas gant 9 bugel hag ar mestr-skol Denez Abernod.\nE miz Gwengolo 1977 e tigoras ur skolig all e Kemper (Kerne - Penn-ar-Bed). Bloaz goude bloaz e voe digoret skolioù e meur a lec'h e Breizh.\nE 1980 e voe digoret ur c'hlas hanter vrezhonek-hanter c'hallek en ur skol bublik. Bodet e oa tadoù ha mammoù ar c'hlasoù divyezhek en deskadurezh publik en ur gevarzhe, Div Yezh hec'h anv. War ar memes patrom e voe digoret klasoù divyezhek en deskadurezh katolik gant Dihun.\nE Bro-C'hall ez eus ur boas evit lakaat ar "yezh vroadel", ar galleg, evel ar yezh na c'heller ket chom hep implij anezhi en deskadurezh ar muiañ ar gwellañ. N'eus ket eus an hengoun a gaver e meur a vro hag a sav reizhiadoù skol-izel a ra gant ar yezh lec'hel (evel m'o deus graet ar Saozon e Malta gant ar malteg da skouer). M'o deus gouezet ar skolioù brezhonek arc'hantaouiñ ar postoù mistri-skol, ez eo gant poan ha stourm.\nDeskadurezh vrezhonek Eil DerezAozañ\nAdtapet diwar « https://br.wikipedia.org/w/index.php?title=Deskadurezh_vrezhonek&oldid=1823093 »\nDernière modification le 10 Gen 2019, à 19:53\nKemmoù diwezhañ degaset d'ar bajenn-mañ d'an 10 Gen 2019, da 19:53.


Kevezadeg bed ar Formulenn 1 2020 - Wikipedia\nA-raok: 2019 War-lerc'h: 2021\nKevezadeg bed Formulenn 1 2020 eo 71añ abadenn kevezadeg bed blenierien ar Formulenn 1. Ur bloavezh etre a oa sañset bezañ da c'hortoz ar cheñchamant bras a reolennoù e 2021. Lewis Hamilton a oa ar c'hampion en titl, ha graet en doa kement ha Michael Schumacher o tapet ur seizhvet titl. Mercedes a oa ar skipailh kampion en titl hag aet e oa ar maout ganto ur wezh adarre, ar seizhvet diouzh renk.\nReuz a oa bet er gevezadeg-se abalamour d'ar bedreuziad Covid-19 en deus ampellet pe nullet meur a redadeg. Sañset e oa da gomañs e miz Meurzh gant Priz Bras kirri Aostralia a oa bet nullet d'ar Gwener a-raok. Ne voe redet tamm redadeg ebet betek miz Gouere. 22 redadeg a oa sañset bezañ redet, ur rekord, met n'eo ket anavezet an deiziadur klok evit poent dre ma c'hortozer gouzout penaos e troio an traoù a-raok an hañv.\n1 Bleinerien ha kirri\n2 Prizioù Bras 2020\n2.1 Raktreset a-raok penn-kentañ ar bloaz\n2.2 Deiziadur ofisiel\n3.2.4 E-kerzh ar bloaz\n4 Renkadur 2020\nBleinerien ha kirriAozañ\nSetu roll an holl vleinerien, skipailhoù hag oberourien kefluskerioù o deus da redek e 2020.\nW11 Mercedes P 44\nSF1000 Ferrari P 5\nRB16 Honda P 33\nMCL35 Renault P 4\nRS20 Renault P 3\nAT01 Honda P 10\nRP20 Mercedes P 11\nC39 Ferrari P 7\nVF-20 Ferrari P 8\nFW43 Mercedes P 63\nPrizioù Bras 2020Aozañ\nRaktreset a-raok penn-kentañ ar bloazAozañ\nKoulzad 2020 Keveadeg bed ar F1 a oa sañset bezañ an hirañ a zo bet biskoazh, gant 22 redadeg. Abalamour d'ar bedreuziad COVID-19 ha d'ar muzulioù-yec'hed kemeret gant ar Stadoù evit herzel d'ar c'hleñved avat e voe splann ne c'helle ket ar redadegoù bezañ redet evel boas.\nPriz Bras Sina a voe an hini kentañ daleet a-raok komañs ar gevezadeg. Bet eo ar skipailhoù betek Aostralia evit redek ar Priz Bras, met pa voe kavet unan klañv e skipailh McLaren Racing e voe lakaet ar redadeg en arvar. Betek diwezhat e voe klasket un tu da redek - o redek hep publik da skouer - met a-benn ar fin e voe nullet da vat. Gant ar muzulioù kemeret gant ar Stadoù e-kerzh miz Meurzh e voe splann ne c'helle ket ar gevezadeg bezañ redet evel boaz. Monako a embannas e vije nullet ar redadeg kar re ziaes e vije daleañ anezhi dre ar prientiñ a ranker ober. Priz Bras Bro-C'hall a voe nullet ivez abalamour d'ar muzulioù padus bet kemeret gant ar Stad. Ar redadegoù all a voe daleet kentoc'h gant ar spi aozañ anezho adalek miz Even - miz Gouere.\nDeiziadur Prizioù Bras raktreset e 2020\n1019 15 a viz Meurzh\nPriz Bras Aostralia Melbourne Nullet\n1020 22 a viz Meurzh\nPriz Bras Bahrein Sakhir Daleet\n1021 5 a viz Ebrel\nPriz Bras Viêt Nam Hanoi Nullet\n1022 19 a viz Ebrel\nPriz Bras Sina Shanghai Nullet\n1023 3 a viz Mze\nPriz Bras an Izelvroioù Zandvoort Nullet\n1024 10 a viz Mae\nPriz Bras Spagn Barcelona Daleet\n1025 24 a viz Mae\nPriz Bras Monako Monako Nullet\n1026 7 a viz Even\nPriz Bras Azerbaïdjan Bakou Nullet\n1027 14 a viz Even\nPriz Bras Kanada Montréal Nullet\n1028 28 a viz Even\nPriz Bras Bro-C'hall Le Castellet Nullet\n1029 5 a viz Gouere\nPriz Bras Aostria Spielberg Redet\n1030 19 a viz Gouere\nPriz Bras Breizh-Veur Silverstone Redet\n1031 2 a viz Eost\nPriz Bras Hungaria Budapest Redet\n1032 30 a viz Eost\nPriz Bras Belgia Spa-Francorchamps Redet\n1033 6 a viz Gwengolo\nPriz Bras Italia Monza Redet\n1034 20 a viz Gwengolo\nPriz Bras Singapour Singapour Nullet\n1035 27 a viz Gwengolo\nPriz Bras Rusia Sotchi Da vezañ redet\n1036 11 a viz Here\nPriz Bas Japan Suzuka Nullet\n1037 25 a viz Here\nPriz Bras ar Stadoù-Unanet Austin Nullet\n1038 1<añ a viz Du\nPriz Bas Mec'hiko Mexico Nullet\n1039 15 a viz Du\nPriz Bas Brazil São Paulo Nullet\n1040 29 a viz Du\nPriz Bras Abou Dabi Yas Marina Da vezañ redet\nKlasket e voe erlec'hiañ ar redadegoù nullet hag en em lakaat asur e vije redet ar re all. Lod eus ar redadegoù, dreist-holl a re gentañ, a oa bet raktreset bezañ redet hep publik.\nKinniget e oa bet redek div wezh war ar memes troiad evit un nebeud redadegoù da gaout ar muiañ a redadeg ma c'helled ha troiadoù a oa bet ar F1 enno o doa kinniget aozañ redadegoù - evel Imola, Hockenheim...\nE kreiz miz Mae ne oa bet embannet deiziadur ebet gant an FIA, met hogozik sur e voed e vije stank-kenañ eil darn ar bloavezh, betek miz Genver 2021 zoken.\nD'an 2 a viz Even e voe embannet un deiziadur kentañ gant eizh redadeg en Europa, trawalc'h evit kuruniñ ur c'hampion. Leusket e voe a-gostez ar redadegoù er maez eus Europa abalamour ne oant ket sur da vezañ redet.\nDeiziadur Prizioù Bras e 2020\n1019 5 a viz Gouere\n1020 12 a viz Gouere\nPriz Bras Stiria Spielberg\nSergio Pérez Diverradenn\n1021 19 a viz Gouere\n1022 2 a viz Eost\nLewis Hamilton Diverradenn\n1023 9 a viz Eost\nPriz Bras an 70vet deiz ha bloaz Silverstone\n1024 16 a viz Eost\nPriz Bras Spagn Barcelone\n1025 30 a viz Eost\nPierre Gasly Diverradenn\n1026 6 a viz Gwengolo\n1027 13 a viz Gwengolo\nPriz Bras Toskana Mugello\nDaniel Ricciardo Diverradenn\n1028 27 a viz Gwengolo\n1029 11 a viz Here\nPriz Bras an Eiffel Nürburgring\n1030 25 a viz Here\nPriz Bras Portugal Portimão\n1031 1añ a viz Du\nPriz Bras Emilia-Romagna Imola\nKimi Räikkönen Diverradenn\n1032 15 a viz Du\nPriz Bras Turkia Istambul\n1033 29 a viz Du\nRomain Grosjean Diverradenn\n1034 6 a viz Kerzu\nPriz Bras Sakhir Sakhir\nGeorge Russell Diverradenn\n1035 13 a viz Du\nAdanvet eo skipailh Scuderia Toro Rosso e Scuderia AlphaTauri gant Red Bull, perc'henner Red Bull Racing ha Scuderia Toro Rosso, diwar ar merk dilhad AlhaTauri.\nMont a ra Robert Kubica kuit eus Williams F1 Team evit bezañ blenier-esaeoù gant Alfa Romeo.\nDistreiñ a ra Esteban Ocon d'ur post blenier titlet gant Renault.\nNicholas Latifi a gomañs ar redadegoù F1 gant Williams F1 Team.\nE-kerzh ar bloazAozañ\nDistreiñ a ra Nico Hülkenberg da erlec'hiañ Sergio Pérez, klañv gant ar C'hovid-19 e-pad Priz Bras Breizh-Veur.\nValtteri Bottas 1 2 43\nLewis Hamilton 4 1 1 1 2 1 1 7 1 37\nLando Norris 3 5 26\nCharles Leclerc 2 Dil 18\nSergio Pérez 6 6 16\nMax Verstappen Dil 3 15\nCarlos Sainz 5 9 13\nAlexander Albon 13 4 12\nPierre Gasly 7 15 6\nLance Stroll Dil 7 6\nEsteban Ocon 8 Dil 4\nDaniel Ricciardo Dil 8 4\nAntionio Giovinazzi 9 14 2\nDaniil Kvyat 12 10 1\nSebastian Vettel 10 Dil 1\nNicholas Latifi 11 17 0\nKimi Räikkönen Dil 11 0\nKevin Magnussen Dil 12 0\nRomain Grosjean Dil 13 0\nGeorge Russell Dil 16 0\nMercedes 1 1 80\nMcLaren-Renault 3 5 39\nRed Bull-Honda 13 3 27\nRacing Point-BWT Mercedes 6 6 22\nFerrari 2 Dil 19\nRenault 8 8 8\nAlphaTauri-Honda 7 10 7\nAlfa Romeo Racing-Ferrari 9 11 2\nWilliams-Mercedes 11 16 0\nHaas-Ferrari Dil 12 0\n↑ (fr) A. Combralier, « Le calendrier effréné de la F1 prévoirait seulement 6 dimanches sans course », Motorsport Nextgen-Auto, 16.05.2020. Lennet d'ar 16 a viz Mae 2020\n↑ (fr) Motorsports Nextgen Auto, « Officiel : La F1 annonce 8 courses européennes à partir du 5 juillet », 2.06.2020. Lennet d'an 2 a viz Even 2020\nAdtapet diwar « https://br.wikipedia.org/w/index.php?title=Kevezadeg_bed_ar_Formulenn_1_2020&oldid=1982757 »\nKemm diwezhañ d'an 26 Meu 2022 da 21:47\nKemmoù diwezhañ degaset d'ar bajenn-mañ d'an 26 Meu 2022, da 21:47.


Síbín : distro an tavarnioù kuzh en Iwerzhon – Dispak\nPublished on 18/04/2021 19/04/2021 by Tudi Crequer\nDiskoachet e oa bet ar síbín-mañ gant ar polis e Kildare (31/12/2020 / Garda Info twitter)\nE-giz ma vez lavaret : « Kant parrez kant giz ». Kaoz a zo kalzik e Bro-C’hall eus pretioù ha gouelioù kuzh, hag e Breizh diwar-benn festoù-noz aozet en desped d’al lezenn. E Bro-Iwerzhon e vez graet anv ur wech an amzer er c’helaouennoù eus ur síbín bennak bet diskoachet gant ar polis.\nBegoù fustoù, yenerezed evit derc’hel ar bier fresk, gourvezvankoù, c’hoarioù biroù, taolioù bilhard, gouloù brav, skinwelioù, privezioù, skritelloù ha banielloù kleuboù ar vro. Tres gwir davarnioù a zo ganto. Abaoe penn-kentañ enkadenn ar c’hovid-19 ez eus diwanet tavarnioù kuzh en Iwerzhon. E kostez Killybegs em eus klevet anv eus div anezho. Daoust ha tu a vefe d’ober un droiad betek eno ? Tamm ebet. Aonik eo an dud, gant gwir abegoù. « Riskl a zo da vezañ kaset d’an toull-bac’h memes tra » a zispleger din.\nDiskoachet e vezont ur wech an amzer gant ar Gardaí, ar polis a ra ton eus e gavadennoù er mediaoù. E Swords, e-kichen Dulenn e oa bet dizoloet un davarn digredus gant « alkool, bier fustoù & begoù, arc’hant, kadorioù & binviji tavarnioù all ». E Kildare e oa bet tapet 15 den o riboulat gant ar polis, ha nevez zo c’hoazh e oa bet kavet tud all o chopinata trankilik en ur c’harrdi kinklet brav. Bep taol e vez diskred warno bezañ “dreisttremenet al lezenn war an aotreoù alkool” hag “ar reolennoù yec’hed publik ». Graet e vez síbín e gouezeleg, pe shebeen e saozneg, eus al lec’hioù-se.\nDuring a search conducted in Swords last night as part of #OperationNavigation, Gardaí located a suspected shebeen with alcohol, beer kegs & taps, cash, bar stools & other bar equipment.\nFile to be prepared for DPP. All those present will be issued with Fixed Penalty Notices. pic.twitter.com/0qFd0guplu\nAr síbín : un istor a-gozh\nE fin an 18vet kantved eo e kaver ar meneg kentañ eus lec’hioù anvet « síbín ». Ur síbín a oa ul lec’h ma veze fardet ha gwerzhet wiski dre guzh enni. Strewet e vo ar ger er bed a-bezh gant divroidi Iwerzhon ha deuet eo da vezañ implijet evit envel ne vern pe davarn guzh.\nUn nebeud tavarnioù pe pretioù « ofisiel » síbín en Iwerzhon c’hoazh met aet e oa da get implij ar ger-mañ. E 2019 e skrive Franck Mc Nally en Irish Times e oa ar ger o vont da vervel en e vro orin tra ma oa deuet Afrika ar Su da vezañ gwir vro ar síbín hervezañ. Du-hont, e veze graet síbín eus al lec’hioù da reiñ bod d’ar stourmerien a-enep d’an apartheid evit en em aozañ, eskemm, kaozeal… ur wech echuet gant lezennoù an apartheid o doa kendalc’het an dud da envel evel-se an tavarnioù « underground ».\nAet e oa ar ger diwar ar speredoù en Iwerzhon met distro diouz ar c’hiz en un doare prim gant enkadenn ar c’hleñved-red ha serridigezh 7000 pub er vro. Implijet e vez bremañ gant an dud, ar polis pe c’hoazh gant ar gouarnamant.\nUr marc’had kuzh\nHervez Padraig Cribenn, rener ar Vintners Federation of Ireland, kevre an tavarnioù iwerzhonat, er gelaouenn The Journal, e vefe kantadoù anezho bremañ e pep lec’h er vro. N’eo ket evit plijout tamm ebet d’ar VFI. Direizh penn-da-benn eo leuskel digor seurt lec’hioù hervez Padraig Cribenn pa vez kloz an holl davarnioù ha goulenn a ra ingal digant ar gouarnamant stourm gwelloc’h a-enep ar síbíned. Siwazh, “c’hoari kazh ha logod eo, eme ur poliser d’ar gazetenn The Journal. Pa glozer unan ez eus unan pe ziv all o tiwanañ“.\n“Kompren a reomp e vank ar pezh a vez kavet en tavarnioù d’an dud met ne aotre ket anezho da vont hebioù d’al lezenn, eme Padraig Cribenn. El lec’hioù-se ne’z eus resped ebet ouzh ar reolennoù yec’hed. Ma vez bouetet ar c’hleñved e vo daleet addigoradur an tavarnioù. Drouk a ra an dud dezho o-unan.”\nOuzhpenn klask diskoachañ an tavarnioù kuzh en deus goulennet ar VFI strishaat ar reolennoù evit prenañ begoù-fustoù ha fustoù – un doare da herzel ouzh an dud da bourvezañ o síbín-. Koulskoude, n’eo ket chomet ar strolladoù torfedourien hep gwelet un digarez brav da c’hounit gwenneien hervez The Journal. N’eus ket pell zo, da skouer, ez eus bet harzet ur c’harr-samm o tont eus Kembre gant 17000 litrad bier ennañ ha kirri-samm all a en em gavfe ingal e mod-se er vro.\nAddigoradur an tavarnioù\nAbaoe bloaz e klask neuze ar gouarnamant hag ar polis diskuilhañ an holl síbíned etrezek ar vro. D’ar 6 a viz Ebrel e c’heller lenn en Irish independant eo ur gudenn vras evit kompren strewadur ar c’hleñved-red hervez an HSE, Skourr ar Yec’hed.\nAes eo da gompren perak. Ur wech ma ouezer eo klañv unan bennak e saver un toullad goulennoù outañ pe outi da gompren piv all c’hellfe bezañ bet kontammet. Hogen, an dud n’int ket troet da embann fraezh int bet en un darvoud pe en ul lec’h difennet. Al lec’hioù evel ar síbíned a zo kaoz eus ul lodenn eus ar « missing-links », al liammoù dianav hervez an HSE.\n“Divroañ al lonkerien”\nAddigoradur an tavarnioù a lakay marteze un termen d’ar síbíned avat. Er Republik ne vo ket aotret evañ banneoù bier en tavarnioù (ha c’hoazh, nemet en diavaez hag en tavarnioù a werzh boued) a-raok miz Mezheven pe deroù miz Gouere. Resisadurioù war an deiziad hirc’hortozet-mañ a vo roet gant Leo Varadkar, an Tanaiste (eil kentañ ministr), e fin ar miz. Da neuze 80 % eus ar boblañs a dlefe bezañ vaksinet emezañ.\nMet n’eo ket tre ar memes jeu en Iwerzhon an Norzh. A-benn nebeut-tre e vo tu da c’hoari boc’h du-hont ha pennoù bras an HSE a zo ankeniet-bras gant se. War bajenn gentañ an Irish Daily Star (16/04/2021) e weler e c’hortozont gant ankrez « divroadeg al lonkerien d’an norzh » (« exodus of drinkers ») a yay hep mank da heul addigoradur an tavarnioù e Bro-Iwerzhon adalek an 30 a viz Ebrel. « Na dreuzit ket an harzoù, chomit en ho kontelezh hag er Stad » a c’houlenn groñs an HSE. Ha selaouet e vint ?\nBeajiñ, Etrebroadel, KeleierBro-Iwerzhon, Iwerzhon, Kleñved-red, Kovid-19, Shebeen, Síbín, tavarnioù\nPrevious Previous post: Un devezh kengred gant Morgan Large, kazetennerez a enklask war an agroindustriezh e Breizh\nNext Next post: Kilometrad 186 : splujañ er Redadeg dre zegouezh


Theatrhythm Final Fantasy | Soubenn ar geek\nNolife Story »\nUr wech an amzer ez eus c’hoarioù iskis evelse. Ijinit ur c’hoari lusk gant sonerezhioù Final Fantasy, setu petra eo Theatrhythm. C’hoariet em eus bet d’ar Final Fantasy-où kentañ (bet azasaet war GBA pe NDS). Ar pevare pe ar pempvet (n’ouzon ket perak ne dalc’han ket soñj!) en doa plijet kalz din. An eil ivez… Ma! Evel ur bern tud em boa kavet brav eston an eizhvet pa oa deuet er-maez hag an dekvet ivez… Met n’em boa ket ar mekanikoù evit c’hoari setu ne seblante ket re c’hrevus (P’am bo prenet ur PS3 hag ur skinwel HD e c’hallin pellkargañ ar re mare PS1… Un deiz bennak!)\nMa, ar sonerezh em eus ordin kavet brav hep bezañ sot-nay ganto kennebeut. Met kavet em eus e oa ur mennozh mat sevel ur c’hoari evelse rak pinvidik kenañ eo ar c’hoarioù-se a-fed sonerezh. Evit kregiñ e vo ret c’hoari gant an doare series (an diazez). Dibabet e vez 4 tudenn e-touez un toullad (unan evit pep c’hoari da zigentañ) evit krouiñ ur skipailh, ha dav!\nGoude-se eo ret dibab ur c’hoari. Tri zamm sonerezh a zo evit pep c’hoari, tri doare disheñvel a zo : Field (gwer war ar skeudenn a-us gant ur Chocobo), Battle (ruz, klezeoù) hag Event (glas, film). Tammoù bihan evit digeriñ ha klozañ a zo ivez met n’int ket gwir lodennoù c’hoari, just peadra da dapout poentoù ouzhpenn. Dre vras neuze e vo un tamm sonerezh heverk eus an tu “pourmen”, emañ a zo diskouezet gant ur “ront” hepken”hag e heulier un hent, unan eus an emgannoù (boutin pe bras) gant 4 ront unan evit pep ezel eus ar strollad, hag unan all eus tammoù bras ar c’hoari, ar fin pe un darvoud bras kenañ ur ront hepken met a fiñv war ar skramm a-bezh. E fin an tammoù ez eus ur feature drive gant notennoù arc’hantet a c’hall degas notennoù alaouret : Field ur chocobo a lak da vont buanoc’h, Battle un “invocation” hag Event hiroc’h an tamm sonerezh hag ar film. Ar ront aze a zo ar merk evit al lusk, pegoulz eo ret touch (ruz), ruzañ (melen) pe chom pouezet (gwer).\nE fin pep tamm e vez gounezet poentoù XP ha tu zo da wellaat hon tudenn (muioc’h a chañs, nebeutoc’h a boentoù kollet pa vez c’hwitet un notenn…) hag ivez “rhythmia”, a servij da ziskoachañ tudennoù, kartennoù da zastum, tammoù sonerezh da selaou, filmoù da sellet ha me oar-me. Ur wech tizhet 10500 poent em eus bet un doare enebour-fin, hag ur wech deuet a-benn ar roll-serriñ. N’em boa ket komprenet e oa un “istor” da echuiñ ha tout… Ma, moarvat e vo tammoù all evelse ur wech an amzer, rak ur rann anvet “encore” a zo deuet ouzhpenn pep c’hoari e roll dibab series. Un doare taktik a zo neuze e keñver galloudoù, evel en ur gwir RPG. Ur wech echuet ur c’hoari evelse e c’haller mont da adober anezho e stumm challenge evit gwellaat hor skor. Ur wech deuet a-benn an doareoù basic (aes) hag expert (normal) e c’haller c’hoari an tammoù expert er mod series ha m’hon eus un skor mat e vo tu da c’hoari ivez e stumm ultimate (diaes)!\nKlasel eo ar score : A-us da 70000 poent S, etre 600000 ha 70000 A, etre 50 000 ha 60 000 B… N’eo ket re start tizhout S eus an taol kentañ e doare basic. Startoc’h e teu da vezañ an traoù e doare expert eveljust, ha poan ‘m eus alies gant ar stumm ultimate ^^ Ingal eo bet ret din kregiñ da implijout ar pezh a vez gounezet a-wechoù en emgannoù, pluennoù feniks hag all.\nMa na c’hwiter notenn ebet e vez graet ur “perfect chain” (aes a-walc’h da gaout) ha ma reer ur perfect (critical) ordin e c’haller kaout un “all critical” (se na deuan ket a-benn alies avat ^^) Ar c’h/Chaos Shrine a zo ivez, tammoù all a servij da gavout “notennoù teñval” n’em eus ket komprenet mat da betra servij c’hoazh met startoc’h eo! Un tamm battle hag un event a vez hepken, eus forzh peseurt c’hoari. Hervez live ar skipailh e vez live an tammoù-sonerezh. Dre ma c’hoarien atav gant ma skipailh dreist er penn-kentañ e oa start spontus, ur wech komprenet-se e tapan ur skipailh gwanoc’h hag un tammig aesoc’h eo ^^ (petra ‘ta?)\nUn tu streetpass a zo ivez, e lec’h ma eskemmer un doare fichenn diwar-benn hor partienn hag ivez un “dark note” da eskemm gant ar re all. N’em eus eskemmet gant den evit ar mare! Tu ‘zo ivez da c’hoari gant tud all o deus ar c’hoari ivez, a-benn dont a-benn asambles an notennoù teñval…\nE saozneg emañ pep tra (komprenet ho poa moarvat…) ar pezh a c’hall bezañ torr-penn evit tud zo, ha rediet eo ober pep tra e doare aes a-benn diskoachañ al liveoù startoc’h ar pezh a hegus ivez c’hoarierien zo. Me n’on ket bet jenet, un doare pleustriñ, evit kompren ar c’hoari ha penaos e ya en-dro hep bezañ digalonekaet re vuan gant al live eo bet evidon.\nMoutig-tre eo ar c’hoari, gant tudennoù adtreset un tamm SD, met un doare melkoni a zo ivez hag a ro c’hoant da c’hoari en-dro d’ar c’hoarioù pe da zizoloiñ anezho (FF 6, non de die! Marteze e prenin un deiz bennak gant “console virtuelle” (ar stal evit pellgargañ c’hoarioù kozh bet azasaet en-dro) ar Wii, sell!)\nTu ‘zo da bellgargañ tammoù sonerezh ouzhpenn met 1€ e koust pep tamm! Hag ouzhpenn 50 a zo deuet er-maez e Japan…\nAmzer din echuiñ ar c’hoari, kaout an holl tudennoù da ziskoachañ hag all e vo marteze packoù marc’hadmatoc’h? Gwelet e vo!\nKalz plijadur a vez o c’hoari avat, amzer un ton hepken pe ur c’hoari a-bezh (pe meur a hini!) : kuzuliañ a ran ar c’hoari d’an holl a blij dezho Final Fantasy pe ar c’hoarioù lusk rak dilvezout a ra ar boan. (Hag e hunvrean eus Theatrhythm-où diwar-benn c’hoarioù all… The Legend of Zelda da skouer? *huanadenn*)\nThis entry was posted on Eost 19, 2012 at 9:04 am and is filed under C'hoarioù video.\tYou can follow any responses to this entry through the RSS 2.0 feed. You can leave a response, or trackback from your own site.


Buhez ar Zent. pages 740, 741, 742, 743. Encyclopédie Marikavel.\npages 740, 741, 742, 743\nSeizvet devez warn-ugent a viz Here\nEskoL Dol (***-585)\n> agloar a oa eur Breizad a ziskennas war-dro hanter ar c'houec'hvet kantved en Bro-Arvor, da heul e genderv Samson, hag a bignas, da varo heman, *war gador-eskob Dol (565). Mes dont a reas buhan da gazout ar garg-ze, ha goude bezan roët e gador da zant Budok, en em dennas en ene-zennou a oa stag ouz e eskopti, evit gallout bevan eno pell diouz trouz ar bed. Eur Breizad galloudus ha pinvidik, e hano Loieskon, a oa perc'hen ter eus an enezennou-ze. Seiz via so e oa klanv gant al lorgnez. Goude bezan klas-\n(1) Kemm, différence.\nketlouzeier a-gle hag a-zeou, o welet ne wellaetamm, en em erbedas ouz sant Magloar. An eskob santel, dre e be-dennou hag e ouiziegez, a deuas a benn d'e barean. Loieskon, evit diskouez e anaoudegez val, a roas d'ezan an hanter eus enezen Serk hag a viras an hanter-all. Neuze e c'hoarvezas eun neveuti souezus. Lapoused an enezen ha pesked an ôchou a 'n em dennas holl en tachen ar zant. Loieskon, hag en devoa « aour hag arc'hant, mevelien ha plac'hed, kezeg ha loened-korn, douarou edek ha gwiuien-nou zoken, » ne reas ket kalz a van evit gwelet ar c'holl-ze o c'hoarvezout gantan; mes e wreg, hag a oa eur plac'h tost, a reas d'ezan tennan digant Magloar e dachen ha rei d'ezan eben. Kerkent al lapoused hag ar pesked a yeas da heul ar zant. 0 welet kement-se, Loieskon, den a spered hag a galon, a roas an enezen a-bez da Vagloar, daoust da glemmou e wreg. Heman a zavas neuze enni eur manati kaer elec'h ma chômas betek e varo.\nAr manati-ze, evel eun tour-tan eu kreiz 'tre an Diou-Vreiz, a sklerijenne war dreo ar bed ail ha war dreo ar bed-mau, an dudigou kez a oa o chom en enezennou tro-war-dro. Kement hini a gare mont da Zerk a gave eno magadurez evit e gorf hag evit e spered.\nEr bla5S5, ar gernez a reas gaou bras ouz Bro-Arvor. Enezen Serk, labouret mat gant he inenec'b, he devoa berniou ed da ziouered d'an Arvoriz tro-war-dro.\nKoulskoude, dont a reas kement a dud da glask an alu-zen, ma teuas an irc'hier da vezan goullonteret, ha setu an dienez ive er manati. Darn a lavare kas ar re yaouan-kan d'ar gêr, ken e vije tremenet ar gernez, mes Magloar ne oa ket jalet d'ober an dra-ze. Fiziout a rê war Brovi-dans Doue.\nEun devez goude lein, bugale-skol ar manati a deuas d'e gaout, hag o vezan poket d'e dreid, e lavarjont : « Tad, lôsket ac'hanomp da vont d'an ôd evit ne vezo ket hon moueziou skiltrus o harz ar venec'h koz d'ober o c'housk. War an ôd ni 'c'hallo lenn hon c'henteliou a vouez uhel, hag en doare-ze e teskfomp aneze kalz buhanoc'h ».\n- Mat, et d'an ôd, bugale. eme Vagloar, mes bezet fur, ha dizroet d'ar gêr d'an heur.\nHa setu ar bôtred, lorc'h enne, o tiskenn d'ar red d'ar porz-mor. Kaout a reont eno eul lestr koz, mat da nelra, hag a oa bet jachet war ar bili. Pignal a rejont eb;uv, da c'hoari; redek a rênt eus an eil penn d'egile hag ober;t rênt sin da roenvi. Hogen, en devez-ze e oa reverdi liras. Ar mor a deue warneze, hag i oa ken troet da c'hoari, ma ne dolent ket plê. En eun tol, eun tarz a deuas a zibradas al lestr, hag a gasas anezan, bugale hag all, etrezek ar mor don. A drugare Doue, an avel a oa sioul hag a gasas aneze, hep droug ebet, war ôchou Bro-C'hall. Douaran rejont en eur c'harter ha ne oa ket a gernez en-nan. Pa lavaras ar vugale pebez paourente oa en manati Serk, e oe karget d'eze o lestr a vleud hag a ed. Dizrei rejont d'ar gêr; tri devez o devoa laket d'ober o zro. Kement a aluzennou a oa deut gante, ma renkas c'houec'h koublad ejenned dont da gerc'hat aneze d'ar porz-mor.\nSant Magloar a varvas prestik goude (585).\nAr zant-man en deus eur chapel en parouz Tregrom. Pedet eo ouz ar gouliou.\nMerzer (VIet kantved)\nMilio a oa mab henan Budik, trede komt a Gerne, maro war-dro ar bla 530; eur breur an evoa hanvet Rivod. Milio a gemeras evit pried Aurilia, merc'h Winnok, prins a Domnone, a roas d'ezan eur mab hag a deuas da vezan ar merzer yaouank Melar.\nSeiz vla e renas en Kerne, hag en keit-se, war a lavar an istor, nag ar glao, nag ar grizilh, nag ar skorn, nag ar zec'hour ne rejont gaou ouz treo an douar.\nEn e amzer, e varvas sant Korantin, eskob Kemper, ha sant Gwenole, abad Landevennek. Hen e-unan ne chomas ket pell war o lerc'h, ha bezan en devoe eur maro truezus meurbed. E vreur Rivod an evoa kemeret droug outan hag hen lazas eun de gant eun tol kleze.\nMilio eo patron Plouillio, elec'h ma ve grêt e bardon sul war-lerc'h an Asansion.\nEnr chapel an eus en Trebeurden, 'barz an enezen a doug e hano.\nProvidans Doue (1)\nNa vezet kel war enkrez ha na leveret ket :\nPetra gavin da zibri, penôs vezin gwisket, ?\nAn Tad oc'h eus en nenvou zo skler e zaoulagad,\nHen 'roï d'e zervijerien o boed hag o dilhad.\nSellet ouz an evnigou a nij a-us d'ho penn;\nN'ouzont hadani na medi, u'o deus ket eur c'hreunen.\nKât a reont, dre c'hras Doue, bep devez o begad :\nBevel eta gant fizianz en madelez ho Tad.\nSellet ouz ar bokedou a zav ken stank er prat;\nBiskoaz n'o deus bet desket na nezan, na gwrial,\nHa koulskoude, Salomon, warnan e vantel aour,\nKichen eur bodig lili a oa c'hoaz gwisket paour.\nMac'h eo livet ken koantik ar bleuniou-ze dister.\nEn em zigor da vintin hag a vo sec'h e-berr,\nLeveret d'in, tud dife, penôs c'hallfe Doue\nLezel noaz ha dibourve an dud. e vugale ?\nKlasket gonid, da gentan, rouantelez an ne.\nWar hent ar gourc'hemennou na skuizet o vale :\nD'ec'h ' vezo ar baradoz; ha zoken er bed-ma,\nDigant ho Tad c'houi pezo ha dilhad ha bara.\n(1) Prezegen Jezuz war ar Mene. Vlet pennad Aviel sant Vaze, 26, 34, laket en gwerziou gant an ôtrou Guillou. ar barz brudet, ganet en Kleder ha marvet person en Pennmarc'h.,